4 май куни Марказий Осиё мотоҳаваскорлари учун мото мавсуми очилади\nТошкент +8,2 °C\n1 Мая 2019 1924\nМотомавсум очилишида юртимизнинг байкерлари билан бир қаторда Россия, Қозоғистон, Қирғизистон ҳамда Тожикистоннинг 300 дан ортиқ мотоциклчилари иштирок этади, деб хабар бермоқда Тошкент шаҳар ҳокимлиги матбуот хизмати.\nМотоҳаваскорлар 4 май куни “Миллий” стадиони ёнида йиғилишади ва 8:30да тадбирга старт берилади. Икки соатдан сўнг эса барча қатнашчилар NEXT савдо кўнгилочар мажмуасида жам бўлишади ва шу ерда мотомавсум очилганлиги эълон қилинади.\nБайкерлар иштирокидаги шоу ва турли томошалардан сўнг мотоҳаваскорлар Тошкент вилояти Бўстонлиқ туманидаги “Пирамида” дам олиш мажмуаси томон йўл олишади.\nМотомавсум очилиши учун Ўзбекистон ва унинг пойтахти Тошкент танланганлиги бежиз эмас. Чунки мамлакатимизнинг туристик салоҳияти ортиб бормоқда.\nМазкур тадбир Тошкент шаҳар ҳокимлиги, Туризмни ривожлантириш давлат қўмитаси ва унинг Тошкент шаҳар департаменти, ИИББ ҳамда мотоҳаваскорлар клублари ҳамкорлигида ташкил этилмоқда.


270 Ўқиш режими + -\n«Истинжо» деб инсоннинг икки чиқарув аъзосини сийдик ва ахлатдан тозалашга айтилади.\nШарҳ: Ҳазрати Анас айтган мешни араб тилида «идаватун» дейилиб, теридан қилинган кичкина сув идишидир. Демак, Пайғамбаримиз соллаллоҳу алайҳи васаллам, албатта, олдин тош билан тозаланиб олиб, кейин сув билан истинжо қилганлар.\nШунингдек, ҳадисдан катта кишиларнинг таҳоратига кичик болалар сув олиб келиб бериши жоизлиги чиқади.\nШарҳ: Иккала ҳадисдаги бола Абдуллоҳ ибн Масъуддирлар. Бу лафзда ҳам ҳазрати Анаснинг олдинги ривоятда айтган гапларининг айни ўзи қайтарилмоқда. Фақат бунда асоча ҳам зикр қилинмоқда. Мазкур асо «аназатун» деб аталиб, оддий ҳассадан узунроқ, найзадан қисқароқ, учига темир қопланган эди. Пайғамбаримиз соллаллоҳу алайҳи васаллам намоз ўқиганларида олдиларида бошқа тўсиқ бўлмаса, ўшани санчиб қўяр эдилар. Бу «аназа»ни Пайғамбаримиз соллаллоҳу алайҳи васалламга Ҳабашистон подшоҳи Нажоший совға қилган эди. У Зот соллаллоҳу алайҳи васалламдан кейин Абу Бакр, Умар, Усмон ва Али розияллоҳу анҳуларда бўлган. Кейин эса уни Абдуллоҳ ибн Зубайр олганлар.\n«Менга тошлардан олиб кел, улар билан истинжо қиламан, (ёки шунга ўхшашроқ гап айтдилар) суяк ёки тезак олиб келма», дедилар. Кийимимнинг этагига тош солиб келтириб, ёнларига қўйдим ва ўгирилиб кетдим. У киши қазои ҳожат қилиб бўлиб, уларни ишлатдилар».\n1. Раҳбар, устоз кишилар қазои ҳожатга қўзғалганда кичиклар ва шогирдлар Абу Ҳурайра розияллоҳу анҳуга ўхшаб, ҳушёр бўлиб ёрдамга ошиқишлари зарурлиги.\n4. Истинжо шаръий ҳукм экани.\nИмом Шофеъий, Имом Аҳмад ва бошқалар: «Истинжо – вожиб» деганлар.\nИмом Абу Ҳанифа эса суннат, деганлар.\n5. Тошлар билан истинжо қилиш жоизлиги. Уламоларимиз учтадан кам бўлмаслиги керак, дейдилар.\n6. Тош билан истинжо қилиш шарт эмаслиги. Пайғамбаримиз соллаллоҳу алайҳи васаллам ўз шароитларида тош кўп бўлгани, уни топиш осонлиги учун Абу Ҳурайра розияллоҳу анҳуга тош олиб келишни амр қилганлар. Бу тошдан бошқа нарса ярамайди, дегани эмас.\nИстинжо қилиб бўлмайдиган нарсаларни, яъни «суяк ва тезак олиб келма», деб тайин қилганларидан, улардан бошқа нарса ҳам бўлиши мумкинлиги чиқади. Тошнинг ўрнига ҳар бир қуруқ, пок, артишга ярайдиган ва эъзозсиз нарса бўлаверади.\n7. Суяк ва тезак билан истинжо қилиб бўлмаслиги. Шунингдек, бу икки нарсанинг хусусиятларига эга нарсалар билан ҳам истинжо қилиб бўлмайди. Суяк–таом чиқиндиси, тезак–ҳайвон чиқиндиси ҳисобланиши эътиборидан шу гап айтилган. Баъзи уламолар таом, кўмир, шиша, латта, дарахт баргига ўхшаш нарсалар билан истинжо қилиш ҳам макруҳ, деганлар.\nШундоқ бўлгач, фойдали нарсалар билан истинжо қилинмаслиги ўз-ўзидан маълум.\nБаъзи қадимги уламоларимиз қоғоз билан истинжо қилиш макруҳ, деганлар. Чунки уларнинг вақтида қоғоз камёб бўлган. Ҳозир ҳам фойдаланадиган қоғоз билан, хусусан, ёзуви бор қоғоз билан истинжо қилишга рухсат берилмаган. Аммо истинжо учун алоҳида тайёрланган қоғоз билан истинжо қилишга ҳамма уламолар рухсат берганлар. Чунки у шу мақсад учун махсус тайёрлангандир.\n8. Қазои ҳожат қилаётган одамга қарамай, ундан тескари ўгирилиб туриш кераклиги. Абу Ҳурайра розияллоҳу анҳу шундоқ қилдилар.\n«У кишига: «Пайғамбарингиз сизларга ҳамма нарсани, ҳатто қандоқ бўшанишни ҳам таълим берди», дейилди. Бас, у киши:\n«Тўғри. Батаҳқиқ, у Зот бизни қазои ҳожат қилганимизда ёки сийганимизда қиблага қарамоғимиздан, ўнг қўл билан истинжо қилмоғимиздан ёки учтадан кам тош билан истинжо қилмоғимиздан ёки чиқинди ва суяк билан истинжо қилмоғимиздан наҳий қилганлар», деди».\nШарҳ: Аввало, бу ҳадиси шарифнинг ровийи Салмон Форсий розияллоҳу анҳу билан танишиб олайлик:\nБу улуғ саҳоба форс бўлиб, Исломга қадар мажусий ва насроний динида бўлганлар. Китобларда бу саҳобага «Ҳақ йўл қидирувчи» деб таъриф берилган.\nИсломга кирганларидан бошлаб, Исломга ва Пайғамбаримиз Муҳаммад соллаллоҳу алайҳи васалламга сидқидилдан хизмат қилдилар.\nСалмон Форсий розияллоҳу анҳу Хандақ жангидан бошлаб ҳамма жангларда иштирок этдилар. Хандақ жангида у кишининг маслаҳатларига биноан, Расулуллоҳ соллаллоҳу алайҳи васаллам мусулмонларга хандақ қазиб олишни буюрдилар.\nСалмон Форсий розияллоҳу анҳу ҳаммаси бўлиб, 60 та ҳадис ривоят қилдилар. Бу саҳоба ривоят қилган ҳадисларни уч «Саҳиҳ» соҳиблари ўз китобларига киритишган. Салмон Форсий розияллоҳу анҳу Умар ибн Ҳаттобнинг халифалик даврларида (мелодий 656 йилда) вафот этдилар.\nСалмон Форсий розияллоҳу анҳуга Пайғамбарингиз сизларга ҳамма нарсани, ҳатто қандоқ бўшанишни ҳам таълим беради, деган гапни баъзи мушриклар истеҳзо-масхара тариқасида айтганлари бошқа ривоятларда келган.\nОдат бўйича Салмон розияллоҳу анҳу мушрикларнинг бу истеҳзосига истеҳзо ёки сўкиш билан, ҳеч бўлмаса, индамай кетавериш билан жавоб қилишлари керак эди. Аммо бу ундоқ қилиб кетаверадиган эмас, балки жиддий масала бўлганидан уларга жиддият билан жавоб бердилар. У кишининг мушрикларга қилган муомалаларида бу истеҳзо қиладиган эмас, жиддий иш, сизлар ҳам биздан ўрнак олиб, шу ишларни қилинг, деган маъно бор.\nУшбу ҳадисда хало ва истинжо бўйича ман этилган бир неча ишлар зикр қилинмоқда.\n1. Қазои ҳожат қилганда қиблага қарамаслик.\n2. Сийганда ҳам қиблага қарамаслик (бу икки ҳолатда қиблага орқани ҳам қилмаслик – аввал зикри келган).\n3. Ўнг қўл билан истинжо қилмаслик.\n4. Учтадан кам тош билан истинжо қилмаслик.\n5. Ҳайвон чиқиндиси билан истинжо қилмаслик.\n6. Суяк билан истинжо қилмаслик.\nШу билан бирга, Ислом шариатида инсон ҳаётининг ҳар бир соҳаси баён этилгандир. Бундан Ислом шариатининг мукаммал эканлиги тушунилади. Чунки унда ҳатто истинжогача очиқ-ойдин кўрсатиб, баён этиб қўйилган.\nТермизий келтирган ривоятда:\n«Тезак ва суяк билан истинжо қилманглар. У жин биродарларингизнинг зоди(таоми)дир», деганлар.\nШарҳ: Пайғамбаримиз соллаллоҳу алайҳи васалламнинг «жин биродарларингизнинг зоди» дейишлари жинларнинг ҳам мўмин-мусулмонлари борлигидандир. Қуръони каримнинг «Жин» сурасига мурожаат қилинса, бу ҳақда маълумот олинади. Бир гуруҳ жинлар Пайғамбаримиз соллаллоҳу алайҳи васалламнинг қироатларини эшитиб тўхташган, иймон келтиришган ва ўз қавмларини ҳам Исломга чақиришган.\nИмом Абу Довуд келтирган ривоятга биноан, жинларнинг вакиллари Пайғамбаримиз соллаллоҳу алайҳи васалламнинг ҳузурларига келиб:\n«Эй Муҳаммад, умматингни суяк, тезак ва қийинди билан истинжо қилишдан қайтар. Аллоҳ уларни бизга ризқ қилди», деганлар.\nАна шунда Пайғамбаримиз соллаллоҳу алайҳи васаллам мазкур нарсалар билан истинжо қилишдан ман этганлар.\nУламоларимиз Аллоҳнинг исми айтиб сўйилган ҳайвонларнинг суяклари мусулмон жинларга, тезак эса уларнинг ҳайвонларига таомдир, дейишган.\nБошқа бир уламоларимиз эса жинларнинг ва улар ҳайвонларининг таоми ила истинжо қилиб бўлмаса, инсларнинг ва ҳайвонларнинг таоми билан истинжо қилиб бўлмаслиги яна ҳам равшан, дейдилар.\nШарҳ: Ушбу ҳадиси шарифда икки масалага эътибор берилган:\n1. Таҳорат қилаётган одамнинг бурнига олган сувни яхшилаб чиқариб ташлашлиги. Бу бурунни тозалаш ва соғлик учун зарурдир.\n2. Тош ила истинжо қилганда тоқ сондаги тошлар билан қилиш.\nАввалги ҳадислардан истинжо қилинадиган тошларнинг энг ками уч дона бўлиши кераклигини билиб олган эдик. Шундан келиб чиқиб, уламоларимиз мазкур тошлар уч, беш ёки еттита бўлиши керак, дейишган.\n«Ким сурма қўйса, тоқ сурсин. Ким шундай қилса, яхши. Ким қилмаса, танглик (гуноҳ) йўқ. Ким тош ила истинжо қилса, тоқ қилсин. Ким шундоқ қилса, яхши. Ким қилмаса, танглик (гуноҳ) йўқ. Ким (таом) еб, тиши орасида қолганини ковлаб чиқарса, тупуриб ташласин, тили билан чиқарганини ютаверсин. Ким шундоқ қилса, яхши. Ким қилмаса, танглик (гуноҳ) йўқ. Ким қазои ҳожатга борса, ўзини тўссин, ҳеч нарса тополмай қум тўплашдан бошқа иложи бўлмаса, шуни ҳам қилсин. Ўша (тўпланган қум)ни орқасида қолдирсин. Чунки шайтон одам боласининг мақъадини ўйнайди. Ким шундай қилса, яхши. Ким қилмаса, танглик (гуноҳ) йўқ», дейилган.\nШарҳ: Имом Абу Довуд келтирган ушбу ривоятда Пайғамбаримиз соллаллоҳу алайҳи васаллам тўрт масаланинг яхши томонини баён этиб, қилса яхши эканини, лекин қилмаса, мажбур эмаслигини айтмоқдалар. Мазкур тўрт нарсадан бири истинжо бўлгани учун ҳам бу ҳадис ушбу фаслда келтирилмоқда. Энди ўша тўрт нарса билан қисқача танишиб чиқайлик:\n1. «Ким сурма қўйса, тоқ сурсин. Ким шундай қилса, яхши. Ким қилмаса, танглик (гуноҳ) йўқ».\nСурма қўйиш, айниқса, араб диёрида эркак ва аёллар орасида кенг тарқалган. Унинг кўз учун фойдаси кўп. Пайғамбаримиз соллаллоҳу алайҳи васаллам ўша сурма суртишда уни тоқ суртса, яхшилигини айтмоқдалар.\nБу гаплар «Аллоҳ тоқдир, тоқни яхши кўрадир» ҳикматига биноан айтилаётганини эсдан чиқармаслигимиз керак.\nКим шу эътиқод ила ҳамда Пайғамбаримизнинг қилганларига иқтидо, айтганларига амал нияти ила бу ишни қилса, савоб олади. Қилмаган одам савобдан маҳрум бўлади, аммо гуноҳкор бўлмайди.\n2. «Ким тош ила истинжо қилса, тоқ қилсин. Ким шундоқ қилса, яхши. Ким қилмаса, танглик (гуноҳ) йўқ».\nБу масала олдинги ҳадисларда муфассал ўрганилди. Бу ишни ҳам иқтидо ва суннатга амал нияти ила қилган одам савоб олади. Қилмаган савоб олмайди, гуноҳкор ҳам бўлмайди.\n3. «Ким (таом) еса, тиши орасида қолганини ковлаб чиқарса, тупуриб ташласин, тили билан чиқарганини ютаверсин. Ким шундоқ қилса, яхши. Ким қилмаса, танглик (гуноҳ) йўқ».\nТаомнинг тиш орасига кириб қолганини тиш ковлагич ёки бошқа нарса ила ковлаб чиқарса, тупуриб ташлаш ҳам Пайғамбаримиз соллаллоҳу алайҳи васалламнинг маслаҳатлари, ўзлари қилган амаллари. Шунингдек, тиш орасига кириб қолган таомни тил билан чиқарганда ютиб юбориш ҳам. Буларни ҳам суннатга амал ниятида қилган одамнинг ўзи учун яхши бўлади. Қилмаган эса гуноҳкор бўлмайди.\n4. «Ким қазои ҳожатга борса, ўзини тўссин, ҳеч нарса тополмай қум тўплашдан бошқа иложи бўлмаса, шуни ҳам қилсин. Ўша (тўпланган қум)ни орқасида қолдирсин. Чунки шайтон одам боласининг мақъадини ўйнайди. Ким шундай қилса, яхши. Ким қилмаса, танглик (гуноҳ) йўқ».\nБу ҳам яхши ишга ундовчи маслаҳат. Қазои ҳожат вақтида ўзини тўсиб, авратини бекитиш мусулмон учун зарур. Баъзи вақтларда иложи бўлмай қолиши мумкин. Ана ўша пайтда ҳеч бўлмаса, қумдан тепача ясаб, ўшанга орқани қилиб ўтириш керак экан. Бу яхши иш. Қилган одам яхшиликка эришади. Аммо қилмаган одам гуноҳкор бўлмайди.\nАраб аёллари бизнесда катта ютуққа эришмоқдалар\n06:00 / 15.01.2018 2098\n07:37 / 04.09.2018 1154\n23:25 / 21.05.2017 2009\nРамазони шариф табриги\nБИСМИЛЛАҲИР РОҲМАНИР РОҲИЙМ Алҳамду лиллаҳи Роббил аъламийн вассолату вассаламу аъла Муҳаммадин ашрафил мурсалин ва аъла алиҳи ва асҳобиҳи ажмаъийн. Ассалому давоми...\n06:32 / 07.02.2017 4548\n22:00 / 28 ноябрь 267\n07:12 / 25 ноябрь 9479\n11:17 / 14.01.2020 135119


Катлама тайёрлаш рецепти - боскичма-боскич курсатма + фото тайёрлаш усули рецепти сирлари, оддий ва мазали\nСевги хакида шерлар 304\nVatanda.Com » Пазандалик » Таомлар » Катлама тайёрлаш рецепти - боскичма-боскич курсатма + фото\nУзбек миллий хамирли пиширикларининг турли хиллари мавжуд ва уларнинг барчаси узига хос равишда жуда мазалидир. Ана шундай пишириклардан бири катлама булиб, у каватли хамирни ёгда ковуриш усулида тайёрланади. Унинг рецепти куйида батафсил.\nКАТЛАМА ТАЙЁРЛАШ РЕЦЕПТИ\nТайёрлаш вакти: 2 соат | Портсиялар сони: 12\nУн — 700 г;\nСув — 350 мл;\nТуз — 1,5 чой кошик;\nЭритилган ёг — 100 г;\nКовуриш учун усимлик ёги.\nДастлабки иш хамир тайёрлашдан бошланади. 700 г ун, 350 мл сув ва 1,5 чой кошик туз билан хамир корилади.\nХамирга дам беришХамирдан зувала ясалади ва унинг усти идиш билан ёпиб куйилади, ярим соат давомида дам берилади. Сунг хамир 2 мм калинликдаги туртбурчак пласт килиб ёйилади.\nЁйилган хамирга устидан 100 грамм эритилган ёг куйиб, тенг равишда таксимлаб суртилади. Эритилган ёг урнига таъбга кура маргарин, сариёг ёки хайвон ёгини ишлатиш мумкин, лекин эритилган ёг билан катлама яхширок таъмга эга булади.\nЭритилган ёг тайёрлашни эслатиб утиш жоиз. Сув хаммомига сариёг солинган идиш куйилади, сунг бир соатча паст оловда киздирилади. Бу вактга келиб идиш тубига ок чукинди чукиши, юзасида еса купик хосил булиши керак. Купик олиб ташланади, ёг эса чумич билан чукиндисини аралаштириб юбормаган холда сузиб олинади.\nХамирдан зувалачалар тайёрлаш\nЁглаб олинган хамир рулет килиб уралади ва олтита тенг кисмга булиб олинади.\nХар бир кисм столга куйиб, кафт билан япалок килиб олинади. Сунг тахтага териб, устидан озик-овкат плёнкаси билан ёпилади ва 30-40 дакика музлатгичга ёки 2-3 соат совутгичга юборилади.\n40 дакика утгач, хамир музлатгичдан чикариб олинади. Агар улар идишга музлаб ёпишиб колган булса, эхтиёткорлик билан ажратилади.\nСтол ва укловга бироз ун сепилади, хамир калинлиги 2 мм, диаметри еса тахминан 20-22 см килиб доира шаклда ёйиб олинади.\nКатламани ковуриш Туби чукуррок булган товага бироз усимлик ёги куйилади, яхшилаб кизигач, ёйилган катламани ёгга тушириб, това копкоги ёпилади ва уртача оловда хар томони 3-5 дакика давомида ковуриб олинади. Пишгач, идишга олиб, колганларини пишириб олгунча усти ёпик килиб сакланиб туради.\nКатлама жуда мазали нон хисобланади. Дастурхонга анъанавий равишда унинг устидан шакар сепиб ёки каймок, мураббо ва чой билан, аччик соус, кайнатилган тухум ва сабзавотли гарнир билан тортик килиш мумкин. Ёкимли иштаха!\nМол оёги сувда суягидан ажралгунича кайнатилади. Сунг, сувдан олиб, суягидан ажратиб, туграб, кайта солинади. Устига гушт майда тугралиб солинади. Гушт пишгач, туз ва зираворлар, тугралган саримсокпиёз солиб, яна 5-10 дакика кайнатилади....\nМанти тайёрлаш рецепти - гуштли, қовоқли ва жаг-жагли турлари, тавсиялар\nМанти – Марказий Oсиё, Туркия, Мўғулистон ва Корея ҳалқларининг анъанавий таомидир. Ушбу таомнинг таъмини сўзлар билан ифодалаб бўлмайди: буғда пиширилган гўшт билан юпқа ҳамирнинг ажойиб комбинатсияси. Oшпаз манти тайёрлаш сирларини билса, таом оғизда эрийди. Сизнинг эътиборингизга тақдим этиладиган рецепт хатто энг замонавий гурманлар томонидан...\nХозир тарвуз мавсуми жуда кизгин. Мазали полиз экини барча бозор, дукон ва куча расталарини тулдириб ташлади. Тарвуз харид килаётиб барча кандай килиб энг ширин ва пишган тарвуз танласам экан дея бош котиради....\nЭътиборингизга таърифлаб бўлмас, мазали таъмга эга газак рецептини тақдим этамиз. Таомнома учун чинакам янгилик. Ушбу газакни салатлар ва суюқ таомлар билан дастурхонга тортишингиз мумкин. Тайёрланиши оддий, натижаси дастурхон даврасида барчани лол қолдиради....\nГазак учун ажойиб танлов! Фойдаланилган масаллиқлар бир-бири билан киришиб, мўжизавий лаззатланишни тақдим этади. Дастурхон даврасида барча учун маъқул бўлади. Буни албатта тайёрланг!...\nИдишга унни солиб, шур сувда хамир корамиз. Хамир тингунича кийма тайёрлаймиз. Гушт ва пиёз майда кубик тугралади. Зираворлар солиб, тузи ростланади. Тинган хамир юпка килиб ёйилади. Ёйилган хамир тахланиб, 5 бармок энлигида кесилади. Хар бир булакка кийма солиб, тугилади......\n30/11/2020 ХХ асрнинг биринчи ярмидаги энг кассабоп бўлган филм ҳақида 6 та қизиқарли маълумот\n30/11/2020 Инсон ҳаётига хавф солувчи касблар\n30/11/2020 Эстониянинг кишини ҳайранлантиришга қодир ғаройиб анъаналари\n01/12/2020 Қиш фасли ҳақидаги қизиқарли фактлар\n01/12/2020 Татиб кўришга арзийдиган дунёдаги энг мазали пишлоқлар\n01/12/2020 Аксиришни ушлаб туриш хавфлими?\n02/12/2020 Пишлокли тарт


Беш хотинли «қаҳрамон» ёшларга намуна бўла оладими? » "Kattaqo'rgon haqiqati" газетаси\nБеш хотинли «қаҳрамон» ёшларга намуна бўла оладими?\nMadaniyat 12-окт, 10:07 87 0\nБугун кўпгина телеканаллар орқали намойиш этилаётган турк сериаллари уй бекаларимиз, хатто айрим эркакларнинг, ачинарлиси ёш болаларнинг қимматли вақтини ўғирлаб, севимли эрмагига айланиб бормоқда десак тўғри бўлади. Бир каналдаги сериалдан безиб бошқасига олсангиз яна бир сериал бошланади, яна кейинги каналга олсангиз учинчиси бошланади. Гўё сиз қадим тарих ва маданиятга бой Ўзбекистонда эмас, Туркияда яшаб тургандай туюлади баъзан. Тақлид ҳам шу қадар кенг ёйиладими?\nЯқинда бир танишимникига иш юзасидан боришга тўғри келди. Оиланинг катта ёшли онахони, ўғли, келини ва 8-синфда ўқийдиган набираси берилиб турк сериалини кўраётган эканлар. Биз боргач эр-хотин ўзларининг уйларига ўтиб кетишди. Онахон ва набираси биз билан қолди. Шунда мактаб ўқувчиси бўлган қиз набира ҳеч кимдан тортинмай 16+ белгиси қўйилган, оилавий муносабатлар, эр-хотинлар ўртасидаги жанжаллар, севги муҳаббат саҳналари акс этган сериални охиригача кўриш учун бувиси билан тортишишгача борди. Онахон бошқа сериални кўришна ҳоҳларди, набира эса айнан ўз сериалини кўришни.Шу куни биз кетгунча уларнинг иши сериал талашиш бўлди. Ачинарлиси шундаки, буви набирасини телевизор олдидан кетказа олмади.\nШу кунларда 3-4 нафар 5-6-синф ўқувчи қизларнинг бири қўйиб бири мақтаётган "Қора ният" номли сериални бир неча қисмларини кўрдим. Сериалда ёши 50 лардан ошган қаҳрамон эркакнинг 5 та хотини ва улардан 4 нафар фарзанди бор. Фильмда асосан "қаҳрамон" эркакнинг хотинлари, бизнинг тилда айтганда "кундош"ларнинг бир-бирига ёмонлик қилиши , макру-хийлалар ўйлаб топиши , ҳатто қотилликка уринишларигача бўлган паст ниятлари акс этган. Катта қизи ҳам отасидан қолишмай , унга билдирмай, маслаҳатлашмай икки марта турмуш қурган. Яъни, "қуш инида кўрганини қилади" деганларидек отасига эргашиб турмуш қуришни эрмакка айлантира бошлаган. Бўлажак учинчи эри билан турмуш қурмай ҳам ажралди. Ҳозирда тўртинчи йигит билан танишган. Кичик қиз ҳам опадан ўрнак олиб ўгай онасининг бир вақтлар ташлаб кетган ўғли билан яширин никоҳдан ўтган. Албатта, ҳаётни оиланинг каттаси бўлган отадан ўрганмай фарзандлар қаерга ҳам борарди. Ота бирор бир жиҳати билан ҳам фарзандларга ўрнак бўла олмаса.\nСериални томоша қилаётган бизнинг айни балоғатга етиб қолган 16-17 ёшдаги йигит ва қизлар бу воқеаларни, бу ҳаёт "сабоқлари"ни қандай қабул қилиши мумкин? Улар нотўғри қиляпти биз бундай қилмаслигимиз керак деб ўйлайди дейсизми? Бунга ишониш қийин. Миллионлаб катта-кичикнинг вақтини мазмунли ўтказамиз деб мана шундай мазмунсиз, маънавиятимизга,асрий урф-одат, анъангаларимизга, қадриятларимизга мутлақо тўғри келмайдиган сериалларни такрор-такрор намойиш этиш шартмикан?. Агар бир амаллаб канални материалга тўлдириш шарт бўлса, унинг намойиш муддатини икки-уч баравар қисқартиришсин. Бундан жамиятга фойда бўлмасада, фарзанд тарбиясига зарар ҳам бўлмайди.\nЛекин бу билан барча турк сериллари мана шундай саёз, бачкана, маънавиятимизга тўғри келмайдиган ғоялар билан йўғрилган деган фикрдан йироқмиз. Уларнинг ажойиб тарихий сериаллари, меҳр-оқибат, инсонийлик ҳислатлари, ота-она ва фарзанд ришталарини мустаҳкмловчи фильмлари ҳам бор. Айни вақтда "Ғаройиб доктор" деган сериал ҳам намойиш этиляпти. Шифокорларнинг ҳаёти акс этган сериалда инсон қадр-қиммати, саломатлиги учун астойдил курашаётган докторларнинг машаққатли меҳнатлари ҳақида ҳикоя қилинади. Лекин иккала сериал ҳақида сўровнома ўтказиб кўрсангиз кўпчилик "Қора ният"ни кўраётганлигини гувоҳи бўласиз. Сабаби ёшларимизда тугул, айрим катталарда ҳам маънавиятимизни бойитишга, юксалтиришга интилиш ҳисси мустаҳкам эмас. Баъзиларда ҳатто уйғонмаган бўлиши ҳам мукиндир. Шу боис айрим мухлисларни инсонийлик, меҳр-оқибат ҳислатларини куйлайдиган, шу ҳақда ҳикоя қиладиган сериаллар эмас, балки, олди-қочди, уруш-жанжал, ахлоқийликдан йироқ, шов-шувга сабаб бўлувчи воқеалар акс этган фильмлар, ижтимоий тармоқлардаги ур-сурларга бой воқеалар қизиқтираяпти. Инсонлар шуни қабул қиляпти деб савияси паст, оммавий маданиятни тарғиб қилувчи сериалларни намойиш этиш керакми? Мутахассислар, масъуллар бу масалага қандай қарашар экан?\nБугун китоб ўқишни унутаёзган, интернету ижтимоий тармоқларнинг асирига айланиб қолаётган ёшларни бу балолардан қутқариш, дунёқарашини ўзгартириш, жамиятнинг ривожи, маънавиятимизга соя солувчи иллатларга қарши курашиш барча турдаги оммавий ахборот воситаларининг ҳам вазифаси эмасми?


Жума намозини 3-4 киши ўқиш\n14:12 / 22 февраль | Ahmadillo | 258\nАссалому алайкум! Биз мусофирмиз стройкада ишлаймиз намозларимизни 3 кишилик жамоат блан объектда ўқиймиз, Жума намозини ман имомга ўтиб ўқиймиз. Масжид узоқ бировни қўлида ишлаймиз масжидга 30 минутли йўл, ишда бўлганимиз сабаб боролмимиз. Жумага бориш учун иш жойдан квартига қайтиб кийимларни кийиб бориш кере. Шундай холда Жумани ўзимиз 4-5 киши ўқиймиз шу ишимиз тўғрими? Яни иш жойимизда ўзимиз хутба ўқиб азон айтиб жума намозини ўқишимиз жоизми? Нима килишимиз керак?\n– Ва алайкум ассалом! Қуйида жуманинг шартлари ҳақида маълумот берамиз:\n«Жума» сўзи «жам бўлиш, тўпланиш» деган маънони англатади. Аллоҳ таоло мўминларга жума намозини фарз этган, буюрган: «Эй иймон келтирганлар! Жума кунидаги намозга чорланган пайтда Аллоҳнинг зикрига шошилинг ва савдони қўйинг!» (Жума сураси, 9-оят). Шу куни жамоат бўлиб адо этиладиган намоз эса «жума намози» дейилади. Аллоҳ таоло осмонлару ерни жума куни яратган, Одам атони шу куни халқ этган, уни шу кунда жаннатга киритиб, у ердан чиқарган. Қиёмат ҳам жума куни келади. Бу кунда дуолар қабул бўладиган алоҳида соат бор, мўминнинг Аллоҳ таолодан хайриятни сўраб қиладиган илтижоси шу вақтга тўғри келиб қолса, Аллоҳ уни албатта ижобат қилади. Жума намози мискин-фақирларнинг ҳажига тенглаштирилади. Имом минбарга ўтирган вақтда иккинчи азон айтилади ва қавм имомга рўпара бўлган ҳолда хутбани тинглайди. Имом таҳорат билан тик туриб, икки марта хутба ўқийди ва улар ўртасида бир муддат ўтириши лозим бўлади. У хутбани тугатгач, такбир айтилади ва имом қавм билан икки ракъат жума намозини ўқийди.\nЖума намозидан олдин бир салом билан тўрт ракъат, ундан кейин ҳам тўрт ракъат намоз ўқиш суннати муаккадалардан ҳисобланади.\nЖума намозини ўқиши лозим бўлган кишиларда қуйидаги маълум шартлар топилиши керак:\n1. Ҳур-озод бўлиши шартдир. Қулга ва маҳбусга жума фарз бўлмайди.\n2. Эркак бўлиши шартдир. Аёлларга жума фарз эмас.\n3. Балоғатга етган бўлиши ҳам шартдир. Гўдакка гарчи унинг бўйи чўзилиб қолган бўлса ҳам, жума фарз бўлмайди.\n4. Саломат бўлиши ҳам шартдир. Касал кишига жума фарз бўлмайди.\n5. Кўзи соғлом бўлиши ҳам шартдир. Кўзи ожизга жума фарз эмас.\n6. Икки оёғи саломат бўлиши ҳам шарт. Жумага боришдан ожиз бўлиб ўтириб қолган кишига ҳам жума ўқиш фарз бўлмайди.\n7. Хотиржамлик ҳам шартдир. Ўз жони учун бирор золимнинг ёки бирор фитнанинг хавфи бўлса ҳам, у кишига жума намози фарз бўлмайди.\n8. Шаҳарда истиқомат қилаётган бўлиши ҳам шарт. Шаҳар деб унинг таклиф ёшига етган аҳолиси энг катта масжидга тўпланганда сиғмайдиган даражада бўлган маконга айтилади.\n9. Яна шу шаҳарнинг қозиси ёки амири бўлиши ҳам шартдир.\n10. Муқимлик ҳам жума намозини ўқишни вожиб қиладиган шартлардандир. Агар киши мусофир бўлса, унга жума намозини ўқиш вожиб бўлмайди. Лекин шу мусофир борган шаҳарда ўн беш кундан кўпроқ туришни ният қилса, унга жумани ўқиш вожиб бўлади. Яъни жумани ўқиш вожиб бўлиши учун ўз ватанида бўлиши шарт эмас, балки мусофир юртда бўлса-да, у ерда муқимликни, яъни истиқоматни ният қилган бўлса, жумани ўқиш вожибга айланади.\nКимга жума намозини ўқиш вожиб бўлмаса, у жуманинг ўрнига пешинни ўқийди. Мабодо жумани ўқиса ҳам, дуруст бўлаверади, яна қайтариб пешинни ўқимайди. Аммо аёллар, хоҳ кексалари бўлсин, хоҳ ёшлари бўлсин, жамоат бўлишлари макруҳлиги учун жуманинг ўрнига пешинни ўқиганлари афзалдир. Мазкур узрлар сабабли жуманинг ўрнига пешинни ўқийдиган кишилар имом жума намозини ўқиб бўлгандан кейин пешинни ўқиганлари маъқул. Чунки имом жумани адо қилмай туриб, узрлилар пешинни ўқишлари макруҳ ҳисобланади.\nЖума намозининг дуруст бўлиши учун қуйидаги шартлар мукаммал бўлиши лозимдир:\n1. Жума шаҳар ёки шаҳар ҳукмидаги қишлоқда ўқилиши керак. Юқорида шаҳарнинг таърифини келтирдик. Агар шаҳар бўлиши шарти топилмаган қишлоқда жума намози ўқилса, дуруст бўлмайди. Уларга пешинни ўқиш лозим бўлади.\n2. Жума намозига имомликка султон ёки унинг ноиби ва ё ўша масжидга тайин қилинган имом бўлиши шартдир. Худди шу аҳвол бугунги воқеликда мавжуддир.\n3. Пешин вақти кирган бўлиши ҳам шартдир. Чунки пешин вақти жуманинг вақти ҳисобланиб, ундан олдинроқ ўқилган жума намози дуруст бўлмайди. Пешин вақти чиқиши билан жуманинг ҳам вақти чиқади.\n4. Хутба. Жумада озми-кўпми, хутба ўқиш ҳам шартдир. Ҳамд (алҳамдулиллаҳ), тасбеҳ (субҳаналлоҳ), таҳлил(лаа илааҳа иллаллоҳ)ни бир марта айтиш билан ҳам хутба ўрнига ўтади. Лекин шунинг ўзи билан кифояланиш макруҳдир. Жумада битта хутбанинг ўзини ўқиса, кифоя қилади. Лекин уни такрор ўқиш суннатдир. Хутбани намоздан олдин айтиш шарт қилинади. Аввалги хутбани бошлашда «Аъузу биллаҳи минаш шайтонир рожийм»ни ўзи ичида айтади. Кейин жаҳрий қилиб Аллоҳга ҳамд ва Унинг Ўзига лойиқ бўлган саноларни айтади. Сўнгра икки шаҳодат калималарини ўқиб, Пайғамбаримиз соллаллоҳу алайҳи васалламга салавоту салом йўллайди. Сўнгра маъсиятлардан сақланиш, Аллоҳ таолонинг ғазаби ва азобини вожиб қилиб қўядиган амаллар қилишдан огоҳлантириб, одамларга ваъз ва насиҳат қилади. Яна уларга дунё ва охиратда нажотга сабаб бўладиган амалларни эслатади. Аввало ўзини, қолаверса барча жамоатни тақвога чақиради. Кейин мавзуга тегишли бўлган оятдан бир оят тиловат қилади. Иккинчи хутбани Аллоҳ таолога ҳамду сано айтиш билан бошлайди, Пайғамбаримиз соллаллоҳу алайҳи васалламга салавоту салом йўллайди. Сўнгра барча мўмин-мўминалар ва муслим-муслималарнинг ҳақларига дуо қилади. Хутбани қисқароқ қилиб, намозни узайтириш ҳам суннат амаллардандир.\n5. Жума намозига имомдан ташқари уч киши ҳозир бўлиши ҳам шартдир. Чунки жамоат ушбу адад билан ҳосил бўлади. Бу жамоат оқил, балоғатга етган эркаклардан ташкил топган бўлиши лозим. Мабодо жамоат оқил, балоғатга етган мусофир ёки касал кишилардан ташкил топган бўлса ҳам, кифоя қилади. Аммо фақат аёллар ва гўдаклардан ташкил топган жамоат билан жума намозини ўқиш дуруст бўлмайди.\n6. Жума намозининг дуруст бўлиш шартларидан яна бири ҳамма мусулмонлар учун масжидга кириш рухсати бўлишидир. Масжидга баъзиларнинг кириши тақиқлаб қўйилса, ўша масжидда жума ўқиш дуруст бўлмайди.\n7. Жума намозини ўқиш учун жамоат бўлиш ҳам шартдир. Бу ҳақда юқорида баён қилинди.\nКиши имомга жума намозини қай бир ҳолатида иқтидо қилса ҳам, у жумани топган бўлади. Агар саждаи саҳвдан кейинги ташаҳҳуд ўқилаётганда иқтидо қилган бўлса ҳам, у жума намозига етган ҳисобланиб, имомнинг саломидан кейин етолмай қолганларини охирига етказиб қўяди. Валлоҳу аълам!\nСафарга кетган одамни кетидан супуриш\nЖамоат намози савоби\nНамозда имомга иқтидо\nмуқтадийни саждаи савҳи\nВояга етмаганлар жамоатда\nТурмуш ўртоғимнинг намози


Биринчи Президент қандай китобларни севиб мутолаа қилган?\nБлогер Хушнудбек Худойбердиев ўзининг телеграм-каналида Ўзбекистон Биринчи Президенти Ислом Каримовнинг севимли асарлари рўйхатини тақдим этди.\nЎзбекистон Республикаси Президенти Шавкат Мирзиёев 28 декабрь куни Қирғизистон Республикаси Президенти Сооронбай Жээнбеков билан телефон орқали мулоқот қилди.\nПаркент туманидаги 33-умумтаълим мактабида Чингиз Айтматов бюсти ўрнатилди\nМаросимда улуғ адиб нафақат қирғиз эли, айни пайтда, ўзбек халқи учун ҳам азиз ва қадрли сиймога айлангани таъкидланди. Унинг бетакрор асарлари, қисса ва романлари ўзбек китобхонлари томонидан катта қизиқиш билан ўқилади.\nЭртага Тошкентдаги айрим кўчаларда ҳаракат вақтинча чекланади\nЭртага, 12 декабрь куни 10. 00дан 13. 00га қадар Юнусобод тумани Чингиз Айтматов (эски Бодомзор йўли) кўчаси ва Осиё кўчалари вақтинча ёпилади. Вақтинчалик ноқулайлик учун узр сўраймиз.


Ота онангга яхшилик қилиш - Мои файлы - Каталог файлов - Персональный сайт\nОта онангга яхшилик қилиш\nАллоҳ таолонинг охирги ва мукаммал дийни, қиёматгача боқий қолувчи дийни, инсониятга икки дунё саодат йўлини кўрсатиб берувчи дийни Исломда ота-онага яхшилик қилишга алоҳида эътибор берилган. Дунёда бошқа бирор дийн ёки фалсафада бизнинг дийнимиздагичалик ота-она улуғланмаган. Бу ҳақийқатни Қуръони Карим оятларидан ва Набий соллаллоҳу алайҳи васалламнинг ҳадиси шарифларидан билиб олиш жуда осон.\nАллоҳ таоло бундай деб марҳамат қилади: «Роббинг фақат Унинг Ўзигагина ибодат қилишингни ва ота-онага яхшилик қилишни амр этди» («Исро» сураси, 23-оят).\nУшбу оятда ягона маъбудга–Аллоҳ таолонинг Ўзигагина ибодат қилишга амр этилмоқда. Ундан сўнг бевосита ота-онага яхшилик қилиш буюрилмоқда.\nАллоҳ таолонинг ибодатидан кейинги келадиган иш ота-онага яхшилик қилишдир. Бу ҳам Аллоҳнинг амри. Аллоҳ таоло ўзига ибодат қилишга буюрган оятнинг давомида ота-онага яхшилик қилишни таъкидламоқда. Бу ҳол, ўз навбатида, Исломда ота-онанинг ҳаққи қанчалик улуғ эканини кўрсатади.\nИсломда ота-онага яхшилик қилишга амр қилиш билан бир вақтнинг ўзида ота-онага ёмонлик қилмаслик, яъни уларга оққ бўлмаслик ҳам қаттиқ тайинланади. Бу ишни ҳам ҳеч бир дийн ёки фалсафа бизнинг дийнимизчалик йўлга қўя олмаган. Биргина мисол келтирамиз.\n«Агар ҳузурингда уларнинг бирлари ёки икковлари ҳам кексаликка етсалар, бас, уларга «уфф» дема, уларга озор берма ва уларга яхши сўз айт!» (23-оят).\nБу жумланинг «уфф» сўзига боғлиқ икки хил маъноси бор. Бир маъноси–ота-онага ёмон сўз айтиб, беҳурмат қилма, дегани бўлса, иккинчи маъноси–ота-онанг олдида«уфф» дема, улар, болам оғир ҳолга тушибди, деб озорланадилар, деганидир.\n«...уларга озор берма ва уларга яхши сўз айт!»


Қорачиқ > Дунё хабарлари > Билл Гейтс “Microsoft” диреекторлар кенгашини тарк этди\nАҚШнинг илғор технология гигантларидан бўлган “Microsoft” ширкати асосчиси ва технологик маслаҳатчиси Билл Гейтс директорлар кенгашини тарк этди.\nШунингдек, у “Berkshire Hathaway” инвестиция фонди директорлар кенгаши таркибидан чиқишга ва хайрия ишларига эътибор қаратишга қарор қилди. У “Microsoft”да бош директорнинг маслаҳатчиси сифатида ишлашда давом этади.\nГейтс “Microsoft ҳар доим менинг ҳаётимнинг муҳим қисми бўлиб қолади ва мен Сатя Наделла [корпорация бош директори] ҳамда техник раҳбарият билан компания қарашларини шакллантириш ва улкан мақсадларга эришиш бўйича ҳамкорлик қилишда давом этаман” деди.\nГейтс “Microsoft”га 1975 йилда тадбиркор Пол Аллен билан биргаликда асос солган. У 2008 йилга қадар компаниянинг бош директори бўлган - кейин Гейтс рафиқаси Мелинда билан бирга ташкил этган хайрия жамғармасига (Bill&Melinda Gates Foundation) кўпроқ эътибор бериш учун бу лавозимни тарк этди. Тадбиркор “Microsoft” директорлар кенгашини 2014 йилгача бошқарган, сўнг бу лавозимни мустақил директор Жон Томпсон эгаллади.\nГейтс “Microsoft”нинг тахминан 1 фоиз акцияларига эгалик қилади. “Forbes” журнали унинг бойлигини 103,6 миллиард долларга баҳолаган. У дунёнинг энг бой одамлари рейтингида иккинчи ўринда (“Amazon” бош директори Жефф Безосдан сўнг).


ЎЗБЕКИСТОН РЕСПУБЛИКАСИ ПРЕЗИДЕНТИ ХОРИЖИЙ ДАВЛАТЛАР ЭЛЧИЛАРИНИНГ (...)\nЎзбекистон Республикаси Президенти Шавкат Мирзиёев 28 февраль куни Покистон Ислом Республикаси, Швейцария Конфедерацияси, Латвия Республикаси, Исроил Давлати, Германия Федератив Республикаси, Словакия Республикаси ва Хитой Халқ Республикасининг мамлакатимиздаги Фавқулодда ва мухтор элчилари этиб тайинланган Ирфон Юсуф Шомий, Оливье Шав, Михаилс Попковс, Эдуард Шапира, Гюнтер Оверфельд, Ян Бори ва Цзян Яндан ишонч ёрлиқларини қабул қилиб олди.\nДавлатимиз раҳбари элчиларни мамлакатимизда дипломатик миссиясини бошлагани билан самимий қутлаб, масъулиятли фаолиятида улкан ютуқ ва муваффақиятлар тилади.\nЎзбекистонни янада ривожлантириш бўйича Ҳаракатлар стратегияси доирасида бошланган кенг кўламли ислоҳот ва ўзгаришлар муқаррарлик тусини олмоқда.\nОчиқ ташқи сиёсат олиб бормасдан, кўп қиррали ва ўзаро манфаатли халқаро ҳамкорликни мустаҳкамламасдан туриб белгиланган вазифаларни амалга ошириб бўлмаслиги таъкидланди.\nЎзбекистон Республикаси ташқи сиёсатида ғоят қисқа даврда салмоқли натижалар қўлга киритилди. Хорижий давлатлар, нуфузли халқаро ва минтақавий ташкилотлар билан муносабатлар сифат жиҳатидан янги босқичга кўтарилди.\nДавлатимиз раҳбари Ўзбекистон Марказий Осиёда хавфсизлик, барқарорлик ва изчил тараққиётни таъминлашда бундан буён ҳам барча саъй-ҳаракатларини сафарбар этиши ҳамда очиқ, дўстона ва амалий ташқи сиёсат олиб боришни давом эттиришини таъкидлади. Бунда аввало қўшни давлатлар билан муносабатларга алоҳида эътибор берилади.\nПрезидентимиз ўз нутқида янги элчиларни тайинлаган мамлакатлар билан дўстлик алоқалари ва ўзаро манфаатли ҳамкорликни ривожлантириш ва мустаҳкамлашнинг устувор йўналишларига тўхталди.\nЎзбекистон Республикаси минтақавий хавфсизлик ва барқарорликни таъминлашда анъанавий равишда муҳим ўрин тутаётган Покистон Ислом Республикаси билан кўп қиррали муносабатларни ривожлантиришга катта аҳамият бераётгани таъкидланди.\nОлий даражадаги мунтазам сиёсий мулоқотлар икки томонлама ҳамкорликни сезиларли фаоллаштиришга хизмат қилди. Шу билан бирга, ўзаро савдо-сотиқ ҳажмини ошириш, агросаноат, фармацевтика, кўнчилик ва бошқа тармоқларда кооперацияни кучайтириш учун улкан салоҳият мавжуд.\nШвейцария Конфедерацияси Ўзбекистоннинг Европадаги ишончли ва узоқ муддатли шеригидир.\nБугунги кунда Ўзбекистон – Швейцария муносабатлари сиёсат, иқтисодиёт, молия ва банк, маданият ва таълим каби турли соҳаларда муваффақиятли ривожланмоқда. Швейцария тараққиёт ва ҳамкорлик агентлиги билан самарали шериклик йўлга қўйилган.\nШвейцариянинг етакчи компаниялари билан кимё, тўқимачилик, фармацевтика, озиқ-овқат саноати, соғлиқни сақлаш ва туризм соҳасида кооперация учун имкониятлар мавжудлиги алоҳида қайд этилди.\nЛатвия Республикаси билан фаол сиёсий мулоқот йўлга қўйилган, иқтисодий ва маданий-гуманитар алоқалар изчил ривожланмоқда.\nРигада буюк аждодларимиз Мирзо Улуғбек ва Абу Али ибн Сино ҳайкаллари ўрнатилгани мамлакатимиз ва халқимизга юксак ҳурмат-эҳтиром ифодасидир.\nСавдо, инвестиция ва инновациялар, транспорт ва логистика, энергетика, фармацевтика, қишлоқ хўжалиги ва туризм соҳаларидаги дастур ва лойиҳаларни амалга ошириш мамлакатларимиз ўртасидаги ҳамкорликнинг истиқболли йўналишлари экани қайд этилди.\nЎзбекистон Исроил Давлати билан ўзаро ҳурмат ва манфаатларни ҳисобга олиш тамойиллари асосида икки томонлама ҳамкорликни ривожлантиришдан манфаатдор экани таъкидланди.\nИсроилнинг илғор технологиялари, тажрибаси, илмий ютуқларини жалб этиш асосида биотехнологиялар, энергия ва сув ресурсларини тежаш, тиббиёт ва фармацевтика, туризм каби йўналишларда қўшма лойиҳаларни амалга ошириш таклиф этилди. Таълим, маданият ва спорт соҳаларида мавжуд катта салоҳиятдан фойдаланиш муҳимлигига эътибор қаратилди.\nМамлакатимизнинг ишончли ва узоқ муддатли шериги бўлган Германия Федератив Республикаси билан барча соҳаларда фаол мулоқот йўлга қўйилган, яқин алоқалар ва тажриба алмашуви қўллаб-қувватланмоқда.\nАсосий эътибор мамлакатимиз иқтисодиётининг юқори технологик тармоқларида қўшма лойиҳаларни амалга ошириш мақсадида Германиянинг етакчи компаниялари билан узоқ муддатли ва ўзаро манфаатли шериклик алоқаларини ривожлантиришга қаратилди.\nИлм-фан ва таълим соҳаларида ҳамкорликни ривожлантириш, икки мамлакат ҳудудлари ўртасида алоқалар ўрнатиш ва ривожлантириш муҳимлиги қайд этилди.\nСловакия Республикаси Ўзбекистон учун Европадаги истиқболли ҳамкорлардан бири ҳисобланади.\nДавлатимиз раҳбари сиёсий мулоқотни мустаҳкамлаш билан бир қаторда савдо-иқтисодий ва инвестиция соҳаларида мавжуд салоҳиятни рўёбга чиқаришни таклиф этди. Бу ўринда, аввало, электротехника, фармацевтика, қурилиш материаллари ишлаб чиқариш, кимё ва озиқ-овқат саноатида қўшма лойиҳаларни амалга ошириш муҳим аҳамиятга эга.\nЎзбекистон Президенти Хитой Халқ Республикаси билан дўстлик ва ҳар томонлама стратегик шериклик муносабатлари изчил мустаҳкамланиб бораётганини чуқур мамнуният билан қайд этди.\nИкки давлат раҳбарларининг ўтган йили Пекин ва Остона шаҳарларида бўлиб ўтган учрашувлари ўзаро ҳамкорликни сифат жиҳатидан янги даражага олиб чиқиб, аниқ мазмун билан бойитди.\nДавлатимиз раҳбари ҳамкорликнинг деярли барча соҳаларида, жумладан, савдо-иқтисодий, инвестиция, инновация, молиявий-техник, транспорт коммуникациялари ва бошқа йўналишлардаги шерикликни чуқурлаштириш учун кенг имкониятлар мавжудлигини алоҳида таъкидлади.\nТранспорт-транзит йўлакларини ривожлантиришга доир минтақавий лойиҳаларни амалга ошириш, шу жумладан, Ўзбекистон – Қирғизистон –Хитой темир йўл магистралини қуриш муҳимлиги таъкидланди.\nЎзбекистон Хитой билан фан, маданият, таълим ва туризм соҳаларидаги ўзаро манфаатли ҳамкорликни янада кенгайтиришга тайёрлиги қайд этилди.\nЎзбекистон Президенти сўзининг якунида хорижий элчиларга мамлакатимизнинг вазирлик, идора ва ташкилотлари билан фаол ишлаш, жойлардаги салоҳият ва имкониятлар, халқимизнинг бой тарихи ва маданияти билан яқиндан танишиш учун ҳудудларга тез-тез ташриф буюришни таклиф этди.\nТурли масъулиятли лавозимлардаги фаолияти давомида тўпланган тажриба хорижий дипломатларга белгиланган мақсадларга самарали эришиш ҳамда Ўзбекистон билан икки томонлама муносабатларни мустаҳкамлаш йўлида ўз зиммасига юклатилган муҳим миссияни муваффақиятли адо этишга хизмат қилишига ишонч билдирилди.\nЎз навбатида, янги тайинланган элчилар самимий қабул учун давлатимиз раҳбарига миннатдорлик билдириб, мамлакатларимиз ўртасидаги кенг миқёсли ва ўзаро манфаатли ҳамкорликни ривожлантиришга бор саъй-ҳаракатларини сафарбар қилишини қайд этдилар.


2022 йил 13 трлн. сўм ипотека учун мақсадли кредит ажратилади\nАсосий/Сўнгги янгиликлар/2022 йил 13 трлн. сўм ипотека учун мақсадли кредит ажратилади\nНашр қилинган сана: 02.12.2021 22:00\n2 декабрь куни Президент Шавкат Мирзиёев раислигида аҳолини уй-жой билан таъминлаш дастури ижросини самарали ташкил этиш, ипотека кредитлашни кенгайтириш ва қурилиш материаллари саноатини янада ривожлантириш чора-тадбирлари юзасидан видеоселектор йиғилиши бўлиб ўтди.\nПрезидент матбуот котиби Шерзод Асадовнинг маълум қилишича, келгуси йилда ипотека дастурлари доирасида 50 мингга яқин хонадонли уй-жойлар қурилади. Бунга қарийб 13 триллион сўм мақсадли кредит ва 1,3 триллион сўм субсидия ажратилади.\n"Бу дастлабки ҳисоб-китоблар. Агар талаб бўлса, яна қўшимча ресурс ажратилади", - деди Президент. Бундан ташқари қуйидаги ўзгаришлар ҳам амалга оширилади:\nипотека кредитлари ва субсидия олишда, уй-жой майдони ва нархи билан боғлиқ чекловлар ипотека кредитлари шартларидан чиқариб ташланади;\nэҳтиёжманд аҳолига дастлабки бадалнинг бир қисмини қоплаш учун 32 миллион сўм субсидия тўланади;\nэҳтиёжманд аҳоли томонидан кредитни қайтаришда фоизнинг давлат томонидан қоплаб бериладиган субсидия миқдори барча ҳудудлар учун бир хил - 10 фоиз этиб белгиланади (ҳозирда вилоятларда 10 фоиз, Тошкент шаҳрида 12 фоиздан юқори қисми қоплаб берилмоқда);\nсубсидиялар якка тартибдаги уй-жой қуриш ва таъмирлаш учун олинган кредитлар учун ҳам берилади;\nипотека кредитини олишда қариндош бўлмаган фуқароларнинг кафил бўлишига рухсат берилади (бугунги кунда фақат яқин қариндошлар кафил бўла олади).\nШунингдек, аҳоли маблағларини қурилишга жалб қилишни рағбатлантириш бўйича янги “мақсадли ипотека омонати” механизми жорий этилади. Бунда:\nХаридор – банк – қурувчи ўртасида уч томонлама шартнома тузилади;\nУй-жой харид қилмоқчи бўлган фуқаро банкда омонат очиб, уни тўлдириб боради;\nБадал суммаси шаклланганда, унга ипотека кредити расмийлаштирилади;\nТижорат банки омонат маблағларини қурувчи ташкилотга кредит сифатида ажратади.\nЯъни, харидор банк орқали қурувчини молиялаштиради, банк эса уйни харидорга вақтида топширилишига кафил бўлади.\nРейтингда юқори ўринларда бўлган пудратчи ташкилотларга уй-жой қуриш учун ерни аукциондан сотиб олиш тўловини аввал 30 фоизини, қолган суммани эса 12 ой давомида бўлиб-бўлиб тўлашга рухсат берилади.


Бугун 4 июль, 2020 йил, шанба\nЎзбекистонда “молиявий пирамидалар” кўринишидаги турли фирибгарлик схемаларидан, шу жумладан, крипто активлардан фойдаланиш ҳолатлари тез-тез учрамоқда. Бу ҳақда Лойиҳа бошқаруви миллий агентлиги хабар қилди.\nТаъкидланишича, одатда келиб чиқиши чет элларда бўлган жиноий гуруҳлар ҳар хил электрон платформалар, сайтлар ва ахборот тизимларини ташкил қилиш орқали ноқонуний бойлик орттириш мақсадида аҳолининг бўш пул маблағларини жалб қилиш учун Ўзбекистон бозорига кирмоқда.\nБундай лойиҳаларнинг жозибадорлигини ошириш ва кўп сонли иштирокчиларни жалб қилиш учун тармоқ маркетинги деб номланувчи усул ва "Понци схемаси" элементларидан фойдаланилади.\n“Понци схемаси” молиявий пирамидани ташкил этишнинг жиноий схемаси бўлиб, у аввалги инвесторларнинг даромадларини янги инвесторлардан олинган маблағлар ҳисобидан тўлашни назарда тутади. Аввалига бу жуда фойда келтирувчи схема бўлиб кўриниши мумкин, аммо у одатда янги инвесторларнинг маблағлари оқими эскиларига тўловларни амалга ошириш учун етарли бўлмай қолгандан сўнг бузилади”, - дейилади хабарда.\nАгентлик хабардорлик ва ҳушёрликни ошириш мақсадида бундай шубҳали лойиҳаларнинг асосий белгиларини маълум қилди:\nкомпаниянинг келиб чиқиш жойи номаълум;\nҳар қандай молиявий жавобгарликни рад этиш ва иштирокчидан битим ёки шартномада барча хатарларни қабул қилишга рози эканлигини талаб қилиш;\nшубҳали ёки оддий фойдаланувчи учун тушунарсиз хизматлар/маҳсулотлар;\nмуайян платформада келгусида ишлаш учун маблағларни мажбурий инвестициялаш бўйича талабларнинг мавжудлиги;\nянги иштирокчиларни жалб қилиш орқали даромад олишнинг кўп босқичли дастурининг мавжудлиги;\nушбу лойиҳага маблағ киритган бошқа иштирокчиларнинг юқори даромадларини намойиш этиш орқали жозибадорликни ошириш;\nпотенциал иштирокчиларнинг зарур билимлари йўқлигини ҳисобга олган ҳолда “криптовалюталарнинг юқори истиқболлари” билан манипуляция қилиш;\nкомпаниянинг гўёки кенг кўламли фаолиятини кўрсатиш ва лойиҳага кенг аудиторияни жалб қилиш мақсадида йирик тадбирларни ташкил қилиш;\nиштирокчиларга маълум малака ёки бошқа талаблар қўйилмаслиги.\nАгентлик шубҳали молиявий схемалар асосида иш юритаётган айрим компанияларнинг фаолияти тўғрисида бирон бир маълумот эга бўлганлардан қонунда белгиланган тартибда Ўзбекистон Республикаси ҳуқуқни муҳофаза қилиш органларига хабар беришингизни сўраган.\nКиритилди: 15:27 14.01.2020. Ўқилди: 4089 марта. Фикрлар сони: 0 та.


АҲОЛИ БАНДЛИГИ ДОИМИЙ ЭЪТИБОРДА - Ўзбекистон овози газетаси\nАҲОЛИ БАНДЛИГИ ДОИМИЙ ЭЪТИБОРДА\nБухоро вилоятининг Вобкент туманида кичик бизнес ва хусусий тадбиркорликни ривожлантириш, янги иш ўринлари ташкил этиш, касб-ҳунар коллежлари битирувчилари ва хотин-қизларнинг банк хизматларидан фойдаланишини янада кенгайтириш масалаларига бағишланган семинар бўлиб ўтди.\nЎзбекистон Халқ демократик партияси вилоят кенгаши, Вобкент тумани хотин-қизлар қўмитаси, туман бандликка кўмаклашиш ва аҳолини ижтимоий муҳофаза қилиш маркази ва бошқа ташкилотлар ҳамкорлигида ташкил этилган тадбирда партия аъзолари, тижорат банклари вакиллари, касб-ҳунар коллежлари битирувчилари, оммавий ахборот воситалари ходимлари иштирок этди.\n— Жорий йилда вилоятимизда ёшлар учун 32 минг 458 иш ўрни яратилади. Уларнинг 27 мингдан ортиғи ўрта махсус, касб-ҳунар таълими муассасалари битирувчиларига мўлжалланган, — дейди Ўзбекистон Халқ демократик партияси вилоят кенгаши раисининг ўринбосари Ш.Набиева. — Бандлик дастури ижроси доимий эътиборимизда. Бу борада хотин-қизлар қўмиталари, тижорат банклари, таълим муассасалари ва бошқа ташкилотлар билан ҳамкорлигимиз қўл келмоқда. Партиямиздан халқ депутатлари туман ва шаҳар Кенгашларига сайланган депутатлар ёшларнинг бандлигини таъминлаш билан боғлиқ муаммоларни Кенгашларнинг доимий комиссиялари йиғилишлари ва сессияларида муҳокама қилишда яхши тажрибага эга. Айни пайтда депутатларимиз турли ташкилот ва корхоналарга бандлик дастури ижроси юзасидан депутатлик сўрови билан чиқиш орқали жамоатчилик назорати механизмидан ҳам фойдаланмоқда.\nЯнги иш ўринлари яратиш, битирувчиларни иш билан таъминлашда уларнинг бизнес лойиҳаларини молиялаштириш муҳим аҳамиятга эга. Тижорат банклари томонидан вилоятда жорий йилда уларга 20 миллиард сўмликдан зиёд кредитлар ажратилиши кўзда тутилган.\nСеминарда ёшларга тикувчилик, чорвачилик, паррандачилик, асаларичилик ва бошқа йўналишларда ўз лойиҳаларини амалга ошириши учун бизнес-режа тайёрлаш ва кредит олиш бўйича ҳуқуқий маслаҳатлар берилди.\nТадбир доирасида туман бандликка кўмаклашиш ва аҳолини ижтимоий муҳофаза қилиш маркази томонидан меҳнат ярмаркаси ташкил этилди. Бу ёшларга ўз қизиқиши ва мутахассислиги бўйича иш топиш имконини берди.


ҚÐžÐ Ð Ð—Ð˜Ð Ðš\nҚÐžÐ Ð Ð—Ð˜Ð Ðš ( 2590 marta o'qilgan) Chop etish\nMutakallim 12 May 2010, 11:35:40\nИюл ойининг жазирама кунларидан бири. Қуёш уфққа сқинлашиб қолганлигига қарамай, ҳавонинг тафтидан олов уфуради. Ботаётган қуёшнинг нурлари тоғ чсққиларида сллиғланиб сзгача товланади.\nБиз шаҳардан келган меҳмонлар билан тоғ саёҳатидан қайтиб келаспмиз. Улар билан тоғларнинг гсзаллиги, ундаги ҳайвонот ва наботот олами ҳақида суҳбатлашиб келар сканмиз, шунда меҳмонлардан бири: "œВой, буни қаранглар", - дес бутазор томонга ишора қилди. Ҳаммамиз беихтиёр сша томонга қарадик. Дарҳақиқат, буталар орасидан шиғил мевалари шохларида алвондек товланиб турган зирк бутаси ксзга ташланиб турарди. Йсл қопчаларимизга зирк меваларидан жойлаб йслда давом стар сканмиз, снди суҳбат мавзуси зиркка ксчган, ҳар ким сз билганича унинг доривор хусусистлари ҳақида гапирар сди. Суҳбат асносида бу доривор неъматнинг сзим билмаган жиҳатларини ҳам сшитар сканман, менда бу ссимликнинг хусусистларини схшироқ срганишга қизиқиш пайдо бслди.\nШундан сснг зиркннг доривор хусусистлари ҳақида қишлоқдаги кексалардан, тоғдаги гиёҳларнинг доривор жиҳатларини схши билувчи кишилардан ҳамда табобатга оид китоблардан маълумотлар тсплай бошладим. Аатижада, зиркнинг қуйидаги хусусистларга сга сканлигини билиб, сизга илиндим.\nЗирк (қорақанд, срисча номи «барбарис продолговатс‹й») кспгина хасталикларга даво сифатида қадим замонлардан халқ табобатида фойдаланиб келинган. Мамлакатимиз ҳудудида унинг сн иккига сқин тури учрайди, халқ табобатида сса саккиз хили кенг қслланилади. Зиркнинг снг ксп ишлатиладиган тури учта бслиб, улар қора, қизил ва оддий зирклардир. Табобатда зиркнинг илдизи, барги ва мевасидан дориворлар тайёрланиб фойдаланилади.\nҚора зирк мевалари халқ табобатида асаб фаолисти сустлашганда, юрак қувватсизланганда, сариқ касалликда, хафақон дардини даволашда қслланилади. Шунингдек, иситмани туширувчи, чанқоқ қолдирувчи, иштаҳа уйғотувчи, ст ҳайдовчи, ич сурувчи ва сллиғланишнинг олувчи хусусистлари бу неъматнинг беназирлигидан далолатдир. Илдизидан тайёрланган қайнатма халқ тилида "œқиёми зирк" деб аталади ва бод, ревматизм, ошқозон — ичак ва ксз касалликларида схши самара беради. Оғиз бсшлиғи касалликларида сса у билан чайиш схши наф беради. Бундан ташқари шамоллашда терлатувчи восита сифатида қслланилади. Шунингдек, хафақон (гипертонис) ва аёллар жинсий аъзолари сллиғланишида ҳам схши даводир. Баргидан тайёрланган дамлама талоқ шишида, жигар хасталикларида қслланилган. Илдизининг псстлоғидан тайёрланган дамлама ст тоши, буйрак хасталикларида фойда беради.\nИбн Сино сз тажрибасида қора зиркнинг заҳар кучини кесадиган, жароҳатлар битишини тезлаштирадиган, қон кетишини тсхтатадиган восита сифатида ишлатган.\nЗамонавий тиббиёт зиркдан тайёрланган дориворларни ст пуфагининг айрим хасталикларида ишлатади. Бундан ташқари унда тош бслганда пайдо бслувчи оғриқларни енгиллатувчи ҳамда ст ҳайдовчи восита сифатида қслланилади.\nMutakallim 12 May 2010, 11:36:47\nХалқ табобатида зиркдан қуйидагича фойдаланилган:\nҚора зирк баргларидан 1:10 нисбатда тайёрланган дамлама сллиғланишга қарши ҳамда ст ҳайдовчи доривор сифатида овқатдан олдин бир ош қошиқдан кунига уч — тсрт маҳал ичилса, сз самарасини ксрсатади.\nЗирк псстлоғи ёки ёш новдаларини олиб, устидан ботиб турадиган даражада сув қуйилади. Сснгра сттиз — қирқ дақиқа қайнатилади. Қайнатма тайёр бслгач тоза идишга қуйиб олинади ва тиндирилади. Шундан сснг бу қайнатма қуюқ ёки қуруқ зирк скстракти ҳосил бслгунга қадар паст оловда сна қайнатилади. Ҳосил бслган доривордан синган сускларни даволашда ҳамда бсғим ва мускуллар оғриганда нсхатдек ёки буғдой донидек миқдорда олиниб, кунига икки — уч маҳал ичиш тавсис қилинади.\nҚора зирк меваларидан икки ош қошиғи чорак литр сувга солинади ва қайнатилади. Йигирма — сттиз дақиқа қайнагач, дамлаб қсйилади. Сснгра сузиб олиниб, сурункали ст пуфаги сллиғланишининг ремиссис даврида овқатдан олдин срим ёки бир пиёла миқдорида кунига икки — уч маҳал ичилади.\nЮқорида санаб стилган касалликларнинг айримларида зиркнинг меваси ёки баргларидан қайнатма ва дамламалар тайёрланиб фойдаланиш мумкин. Бунинг учун бир стакан зирк меваси срим литр сувга солиниб қайнатилади. Қайнатма тайёр бслгач, докадан стказиб олинади ва кунига бир — икки ош қошиқдан икки — уч маҳал ичилади. Бу дориворнинг таъсирига қараб камайтириб ёки кспайтириб борилади.


Метро — жуда қулай ва тезкор транспорт воситаси. Кўзлаган манзилингизга ўз вақтида, хавфсиз етиб борасиз. Унинг хизматидан пойтахтимизда кўпчилик фойдаланади. Мен ҳам ҳар куни эрта тонгдан янги ерусти метросининг 2-бекатига чиқаман. Бу ер ҳам бошқа бекатлар сингари тоза, озода ва шинам. Баҳри дилингиз очилади. Аммо…\nХабарингиз бўлса, Тошкент метрополитенида поезд кириб келган бекат ва кейинги бекат номи олдиндан эълон қилиб борилади. Худди шунингдек, янги қурилган ерусти метро йўналишида ҳам. Поездга чиқишингиз биланоқ: “Иккинчи бекат. Илтимос, ёш болали, ногирон ва қарияларга жой беринг. Кейинги бекат “Дўстлик-2”, деган чиройли талаффузда янграган эълон қулоғингизга хуш ёқади. Ён атрофни томоша қилишга улгуриб-улгурмай кейинги бекатга етиб келасиз ва яна эълон янграйди. Фақат бу гал сал кўнгилни хира қиладиган даражада: “Дўстлик-2” бекати. Эшиклар ун томондан очилади…”. Ногаҳон “Қизиқ, “ун томон” дегани нима экан-а, шунақа тараф ҳам бормикан?” деган ўй келади хаёлингизга. Аҳ-ҳа, топдим, дейсиз, “ўнг томондан” дейишмоқчи.\nДарҳақиқат, шундай: “ун томон” “ўнг томон”нинг шевадаги талаффузи, бузилган шакли. Бу — хато. Хатони эса тўғрилаш керак. Балким, юқоридаги ҳолни “арзимаган ҳолат” сифатида баҳолайдиганлар ҳам топилар. Аммо менимча, она тилимиз билан боғлиқ ҳар қандай жиҳатга, у каттами, кичикми, жиддий эътибор қаратиш зарур. Негаки, бу ўзлигимиз тимсоли бўлган она тилимиз истиқболига, миллатимиз келажагига дахлдор масаладир.\nPrevious Кўчада нима гаплар?\nNext Султоннинг мактубини ким етказади?\n3 kun oldin Behzod 81\n3 kun oldin Behzod 76


Қўрқинч, нафрат, ғалаён... Спин докторлар кимни...\n31.07.2019 18:49 0 7588\nБугун биз тезкор ахборотлар оламида яшаяпмиз. Одамлар ҳар куни бирор янгилик билиш учун турли сайтлар, телевидение, радио ёки матбуотга мурожаат қилишади. Инсонларнинг берилаётган маълумотлардан қанчалик таъсирланиши эса журналист маҳоратига ва воқеа-ҳодисанинг етказилиш услубига боғлиқ. Буни қарангки, тараққиёт ҳатто шу йўналишда ҳам даволовчи докторларга зарурат туғилаётганини кўрсатмоқда. «Xabar.uz» ахборот-таҳлилий портали бугун биз ҳали учун мутлақо янги тушунча бўлиб турган мавзуда психолог-психотерапевт Зебинисо Аҳмедова билан видео мулоқот уюштирди.\nЗамон талабидан келиб чиқиб ҳар куни янги касб ва мутахассисликлар пайдо бўляпти. Улардан бири SPIN DOKTORликдир. Бу йўналиш политехнология ва PR технологиялар асосида яратилди ва у Ғарб мамлакатларидаги олий ўқув даргоҳларида жуда кам ўқувчиларгагина ўргатилади.\nБарчамиз биламизки, доктор атамаси даволаш деган маънони беради. Хўш, унда Спин доктор кимларни ёки нимани даволайди?\nСпин доктор воқеани ва унинг ёритилишида юзага келган хавфли вазиятни даволашга доир билимга эга мутахассисдир. Хорижда спин докторларнинг аксарияти психологлар, журналистлар, ҳарбийлар орасидан саралаб олинади. Аммо бугун биз бу билимлар асосини журналистлар, телебошловчилар, ахборот етказувчилар, блоггерлар, давлат ва хусусий сайт раҳбарлари билиши керак бўлган замонда яшаяпмиз.\nКўп ҳолларда спин докторлар (spin doctor) медиа ахборотдаги хатолар сабаб келиб чиққан хавфни тўғрилаш устида ишлайдилар. «Spin» сўзи «айланиш, буралиш» деган маънони англатади. Ахборотнинг хавфли талофати одамларда ғулғула, хавотир, қўрқинч, тушуниб бўлмас вазиятни уйғотганда спин доктор аҳолига маълумотни яхшиликка буриб, айлантириб бошқа фокусда тақдим этади. Ахборот менежменти деб аталадиган бу соҳа билимларидан таъсир доираси катта ва кенг бўлган медиа магнатлар яхши фойдалана биладилар.\nМедиа аудит қилиб маълумотлар оқими аудиторияни қанчалик бошқара олганлигини таҳлил қилиш ҳам спин докторларнинг иши.\n«Озодалик тозаланаётган жойда эмас, ифлос қилмайдиганлар яшайдиган ерда бўлади!» дейишади спин докторлар. Бу шиор «СИНИҚ ОЙНАЛАР ЭФФЕКТИ» номли психологик эксперимент билан боғлиқ. У америкалик олимлар Жеймс Уилсон ва Жорж Келлинг томонидан 1982 йилда кашф қилинган. Улар муқаддас китобдаги «Ёмон жамият эзгу ғояларни бузади» деган фикрга асосланиб эксперимент бошлаганлар. Бунда қаерда ахлат уюми бўлса, ўша ерга одамларнинг 95 фоизи ахлат ташлаши аниқланган. Қаерда озодалик бўлса, ўша ердагиларнинг 95 фоизи озодаликка риоя этиши ҳам ўрганилган.\nБу эксперимент фақат озодаликка боғлиқ эмас, дейди спин докторлар, улар қаерда қўрқинч, нафрат, ғалаён, норозилик кайфиятини қўзғовчи медиа маълумотлар ёйилса, ўша тўлқин 95 фоиз ҳолларда бошқаларга ҳам тарқалади деган қонуният борлигини айтишади. Сизнинг медиа ахборот тизимингиз қайси йўналишда ишлаётганини медиа аудит қилиш учун спин докторлар бир йил давомида бериб борган маълумотларингиз ичидан танланмасдан 1 – 10 фоизининг хулосаси қандай ҳиссиёт уйғотишини аниқлашади. Агар бу омманинг қўзғалишига, ғазабнок ҳолатга келишига олиб келувчи ахборот бўлса, демак, хавф даражаси юқори дейилади.\nПсихологлар омма психологиясини ҳисобга олиб, битта нохуш хабардан сўнг иккита яшашга куч бағишловчи ахборот беришни қатъий қонун сифатида таклиф этишади. Қандай маълумот берилишига қараб нафрат, ғазаб, жаҳл туйғуси пайдо қилса, худди шундай ҳолатда юрган одамлар аудитория сифатида бу медиадан фойдаланар экан. Агар тинчлантирувчи, ривожланишга ҳисса қўшувчи, жаҳлдан тушишни таклиф қилувчи маълумотлар тақдим этилса ва нохуш маълумотлар танқидий фикр ва таклифлар билан бирга келса, бундай медиа ўзига кучли, ривожланувчи аудиторияни йиғишга муваффақ бўларкан.\nУотте медиа командани қуйидаги бешта «спин» билан белгилайди:\nДо-спин (спингача) — воқеадан олдин тайёрланиш,\nПосле-спин (спиндан кейинги) — воқеага керакли тус бериш,\nТорнадо-спин — фокусни буриш, айлантириш, яхшилик билан тугаллаш учун бошқарувни қўлга олиш,\nКризис назорати — назоратдан чиққан медиа маълумотнинг тизимли, режали олиб борилиши,\nХавфни камайтириш — янгиликлар менеджменти уни режали, тизимли, давомли албатта ривожланишга ундайдиган хабарларга айлантиради.\nД.Уотте бир хақ гапни айтган: «Ҳаётни ўзгартиришга қурби етадиган лидерлар кам нарсага қизиқишади, масс-медиа эса кўпчиликнинг қизиқишини бошқара олиши лозим. Спин докторлар катта воқеаларни ҳар бир инсоннинг қизиқишларига мослай олади.\nМедиа тизим қандай базали ҳис тарқатаётгани ўша соҳанинг бошқарув тизими ва истиқболи учун жонкуяр кимсаларгагина қизиқ деб ўйлайман».\n... Психолог-психотерапевт Зебинисо Аҳмедованинг ушбу мавзудаги қизиқарли фикрлари билан юқоридаги видеода тўлиқ танишишингиз мумкин.\nпсихолог ахборот Спин доктор Зебинисо Аҳмедова\nЖамият 15/07, 23:47\nТарбиянинг мезони битта: ё ҳаёт, ё мамот!\nКоронавирус 26/03, 16:29


28:56 Мухаммад Содик | Коран\n← 28:55 Мухаммад Содик\n28:57 Мухаммад Содик →\n28:56 Мухаммад Содик\nАлбатта, сен ўзинг севган кишингни ҳидоят қила олмассан. Лекин Аллоҳ кимни хоҳласа, ўшани ҳидоят қилур. У ҳидоятга юрувчиларни яхши билгувчи зотдир. [i]\nДемак, одамларни ҳидоят қилиш фақат Аллоҳ таолонинг измидадир. Аллоҳдан бошқа ҳеч ким, ҳатто охирзамон Пайғамбарининг (с. а. в.) ҳам бу ишга қурблари етмайди. Агар у зот (с. а. в.) бирор кишини ҳидоят қилиш имконига эга бўлганларида, амакилари Абу Толибни ҳидоят қилган бўлар эдилар. Аммо бунинг имкони бўлмади. Абу Толиб ҳидоятга муяссар бўлмай дунёдан ўтди. Бунга Расули Акрам (с. а. в.) қаттиқ афсус чекдилар. Аллоҳ таоло эса, бу ҳақда Пайғамбарига ушбу оятдаги баёнотни берди. [↩]


Олий лига-2013 якунлари. Мураббийлар ҳақида / CHAMPIONAT.asia\n17:44Бугун намойиш этиладиган футболга оид кўрсатувлар жадвали (Setanta Sports, Спорт ТВ, Матч ТВ, Футбол ТВ) 0 17:25Одил Аҳмедов ОЧЛ ярим финал рамзий терма жамоасидан жой олди ФОТО 3 17:19Равшан Ҳайдаров Ўзбекистон U-23 термасига номзодларни кўриб чиқди 21 17:06ЕЧЛ: Тур якунлари, статистика, қизиқарли фактлар ва лигаларнинг антиқа турнир жадвали (ФОТО) 4 17:03Кейн Роналду ҳақида қандай фикрда? 11 16:55Мессининг 100та голига микроскоп орқали назар 23 16:40Омар Моманидан янги карикатура: ЕЧЛда чақалоқлар тўқнашуви 18 16:18ЦСКА "Базель" билан ўйинда шарманда бўлди! 11 15:50Анчелотти Хорватия терма жамоасини бошқариши мумкин 4 15:47Ҳиндистондаги U-17 жаҳон чемпионати оқ-қора суратларда 5 15:25Нодирхўжа Юлдашев - Тошкент шаҳар футбол федерациясининг янги вице-президенти 85 15:18Чемпионлар лигаси. 3-турнинг энг яхши футболчисига овоз беринг 38 15:17“Бухоро” – “Пахтакор” ўйинидан олдин қизиқарли маълумотлар 21 15:15Роналду "Сантьяго Бернабеу"даги 50-голини урди 13 15:15Olamsport: Шоҳжаҳон АҚШдаги жангига тайёрлана бошлади, МакГрегор - Фергюсон жанг Лас-Вегасда бўлади 2\nОлий лига-2013 якунлари. Мураббийлар ҳақида\n30 ноя 11:30\nОлий лиганинг якунланган мавсуми ҳақидаги маълумотларни беришда давом этамиз. Бу сафарги мақоламиз мураббийларга бағишланади.\nУшбу мавсумда олий лига клубларида жами 20 та мураббий фаолият олиб борди. 10 та клубни мавсум давомида битта мураббий бошқариб борди. Бу клублар: “Бухоро”, “Гулистон”, “Навбаҳор”, “Насаф”, “Пахтакор”, “Бунёдкор”, “Металлург”, “Локомотив”, “Сўғдиёна” ва “Олмалиқ”.\n2013 йил бош мураббийни алмаштирган тўртта клуб:\n“Қизилқум” – Равшан Ҳайдаров 1 апрелга қадар. Рустам Забиров 2 апрелдан бошлаб 25 июлгача. Юрий Лукин 26 июлдан мавсум охиригача.\n“Динамо” – Камо Газаров 9 майга қадар. Равшан Ҳайдаров 10 майдан бошлаб мавсум охиригача.\n“Шўртан” – Эдгар Гесс 14 майга қадар. Зоир Тўрақулов 15 майдан – 18 октябргача. Эркин Мирзаев 19 октябрдан бошлаб мавсум охиригача.\n“Нефтчи” – Юрий Саркисян 16 майга қадар. Евгений Шохин 17 майдан 1 июнга қадар. Амет Мемет 2 июндан мавсум охиригача.\nУшбу мавсум 27 йилдан буён “Нефтчи”га устозлик қилиб келган Юрий Саркисян ўз вазифасидан озод қилингани билан ёдда қолди. Фарғона клуби раҳбарияти май ойида тажрибали мураббийни ишдан бўшатишга қарор қилди. Ундан сўнг жамоани маълум муддат Евгений Шохин, иккинчи даврадан бошлаб эса украиналик мутахассис Амет Мемет бошқарди.\nҒузорнинг “Шўртан” клубида ҳам шу йилнинг ўзида уч бор мураббий алмашди. Мавсумни Эдгар Гесс билан бошланди, уни ўрнида Зоир Тўрақулов ишлади, мавсум сўнггида эса Эркин Мирзаев вақтинча бош мураббий вазифасини бажарувчи этиб тайинланди. Бу ҳолат “Қизилқум”да ҳам кузатилгани диққатга сазовор. Равшан Ҳайдаровни апрель ойи бошида истеъфога чиқарган “Қизилқум” раҳбарлари уни ўрнига келган Рустам Забировга июль ойи охирида жавоб беришди. Иккинчи даврада жамоани бошқарган Юрий Лукин “Қизилқум”ни олий лигада олиб қолишга эришди.\nСамарқанднинг “Динамо” клубини мавсумга Камо Газаров тайёрлаганди. Дастлабки 7та турдаги қониқарсиз натижалар туфайли раҳбарият уни ўрнига “Қизилқум”дан кетган Равшан Ҳайдаровни олиб келди ва айнан шу мураббий клуб бош мураббийи сифатида мавсумни якунлади. Ҳайдаров бу йил олий лиганинг иккита клубида ишлаган ягона мураббий бўлди.\nМураббийлар орасида энг кўп ғалабага Миржалол Қосимов ва Ҳаким Фузайлов эришишди. “Бунёдкор” ва “Локомотив” 26 та ўйиндан 19 тасида уч очкога эга чиқди. Камо Газаров (7та ўйин), Эркин Мирзаев (4та ўйин) ва Евгений Шохин (2та ўйин) бу йил умуман ғалабага эриша олишмади. Игорь Шквирин бошчилигида “Олмалиқ” клуби энг кўп 7 марта дуранг ўйнади. Икки мураббий қўл остида Юрий Лукин (“Қизилқум” ) ва Евгений Шохин (“Нефтчи”) жамоалар бу йил дуранг қайд этишмади. Энг кам мағлубиятга учраган мураббий “Нефтчи”ни икки бор майдонга бошлаб тушиб икки марта мағлуб бўлган Евгений Шохин бўлди. Агарда ўйинларга нисбатан олсак Қосимов жамоаси 26та ўйинда атига 3 бор рақибга имкониятни бой бериб қўйди. “Гулистон” эса Бахтиёр Ашурматов қўл остида 18 марта ютқазди. Айнан Ашурматов бу йил мағлубият аламини энг кўп бор тотиб кўрган мураббий бўлди.\nМиржалол Қосимов бошчилигида “Бунёдкор” 26 та ўйинда 61 очко тўплади. Бу энг юқори кўрсаткич бўлди. Энг кам очкони эса икки мураббий йиғди. Юқорида ёзилганидек “Нефтчи” билан икки ўйинда икки бор таслим бўлган Евгений Шохин умуман очко ололмаган ягона мураббий бўлди.\nОчколарни фоиз ҳисобида ҳисоблаб чиқсак “Бунёдкор” мураббийи Миржалол Қосимов энг юқори натижага эришди. “Қалдирғочлар”ни чемпион қилган Қосимов йиғиш мумкин бўлган очколарнинг 78,21 фоизини қўлга киритди. Бу борада кейинги ўринлар худди олий лига жадвали каби кўриниш олган Ҳаким Фузайлов – 76,92 фоиз, Рўзиқул Бердиев – 74,36 фоиз. Бу борада энг паст кўрсаткичга Евгений Шохин “эришди” – 0 фоиз. Эркин Мирзаев эса 4та тур давомида “Шўртан” билан 1 очко йиғди. Бу эса йиғиш мумкин бўлган очколарнинг 8,33 фоизини ташкил қилади.\nКўпгина мураббийлар ўйин вақтида топқирлик билан ўйинчи алмаштиришга интилишади. Агар захирадан майдонга туширган футболчиси гол урса буни “самарали ўзгартириш” деб атасак бўлади. Олий лига-2012 да 51 та футболчи айнан захирадан майдонга тушиб гол урганди. Бу йил эса бундай ҳолат 60 марта кузатилди. 2013 йилги мавсумда жами 544та гол урилганини эслатиб ўтмоқчимиз.\n“Локомотив” устози Ҳаким Фузайлов 2013 йилда 9 марта самарали ўзгартиришни амалга ошириб бу борада энг топқир мураббий номига эришди. Кейинги ўринларда Миржалол Қосимов (8та) ва Игорь Шквирин (7та) каби мураббийлар қайд этилишди. Юрий Саркисян, Эдгар Гесс, Камо Газаров, Равшан Ҳайдаров, Эркин Мирзаев ва Евгений Шохин бу мавсумда биронта ҳам самарали ўзгартиришни амалга ошира олишмади.\nИзоҳ: 1-ўйин, 2-ютуқ, 3-дуранг, 4-мағлубият, 5-урилган ва ўтказиб юборилган голлар сони, 6-жамғарилган очколар, 7-очколар фоиз ҳисобида, 8-самарали ўзгартиришлар.


ЗАРАРЛИ ҲАШАРОТ ВА КАСАЛЛИКЛАРГА ҚАРШИ КУРАШИШ УСУЛЛАРИ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 14 Декабр 2017\tКӯришлар: 2672\nва касалликлардан ҳимоялаш асосий рол ўйнайди.\nПахта майдонларида, асосан, зарарли ҳашаротлардан кўпроқ ғўза қурти, кузги қурт, ширинчалар, тамаки трипси, ўргимчак канаси ва бошқалар учраб туради. Касалликлардан эса, вертисилёзли сўлиши, фузариозли сўлиш, илдизнинг ириши ва гоммоз кабилар пахта ҳосилига катта зарар етказади.\nЎсимликларнинг ўсиш даврида хўжаликларнинг иқтисодий шароитига боғлиқ ҳолда, касаллик ва ҳашаротларга қарши агротехник, кимёвий ва биологик усуллар билан курашиш лозим. Ғўзапоя ва ўсимлик қолдиқларини ўз вақтида йиғиб олиш, кузги шудгор ҳамда экин майдонлари атрофидаги ёввойи ўтларни йўқ қилиш қишловчи зараркунандалар миқдорини 70-80 фоизга камайтиришга ёрдам бериши мумкин.\nЗарарли ҳашаротлар тарқалиб кетишининг олдини олиш ва уларнинг миқдорини имкон қадар камайтиришнинг ҳозирги пайтдаги самарали усулларидан бири феромон тузоқларидан кенг фойдаланиш саналади. Феромон тузоқларини ҳар бир гектарга икки ёки учтадан ҳар куни кечки пайт қўйилади.\nТекширувлар натижасига кўра, Ҳиндистонда ишлаб чиқилган феромон тузоқларга бир кеча-кундузда 82тадан 95тагача пахта қурти капалаги тушади. Молдовада ишлаб чиқарилганларига эса, 23-28 донагача тушиши мумкин. Бу эса, бизнинг шароитда жуда юқори кўрсаткич демакдир. Пахта етиштирувчи хўжаликларга феромон тузоқларидан кенг фойдаланиш тавсия этилади.\nШу билан бирга, пахта майдонларининг кичик қисмларига ҳид таратувчи (укроп, гашнич, райҳон, жамбил, хина) ўсимликларини экиш яхши самара беради. Бундай турдаги ўсимликларнинг гуллаган пайтида жуда кўплаб фойдали ҳашаротлар (энтомофаглар)ни ўзига тортади. Бу эса, пахтага зарар етказувчи ҳашаротларнинг олдини олишда қўл келади.\nПахта экинини охирига етказгандан сўнг, ўз вақтида пахта майдони атрофидаги ерларда ўсган ёввойи ўтларни йўқ қилиш зарур. Чунки зарарли ҳашаротлар уларга тухум қўйган бўлади.\nПахтанинг ўсиш пайтида зарарли ҳашаротларга қарши Конфидор, Кинмикс, Аплауд, БИ-58 (янги), Рогор-С, Суми-алфа, касалликларга қарши ва уруғни қайта ишлаш учун эса, Субтилбен-26 D, Бранатак дорилари ва пахта ўсаётган вақтда, асосан, Субтилбен-26 D дорисини сепиш тавсия этилади.\nЮқорида кўрсатилган тадбирларни ўз вақтида бажариб, сифатли ҳосил қўлга киритиш мумкин.\nШ. Шоҳтемур номидаги Тожикистон Аграр университетининг Ўсимликларни ҳимоя қилиш ва карантин кафедраси мудири, қишлоқ хўжалик фанлари доктори.\nБугун: 26-06-2022 09:25:44


Эксперт: мигрантларга 10 минг рублга мажбурий суғурта сотиш – бу улардан сурбетларча фойдаланишдир\n13:58 03 Август 2020\n15:11 16.03.2016 (Янгиланган 16:23 16.03.2016) Ҳавола олиш\n“Добрососедство” фондининг ривожланиш директори Юрий Московскийнинг фикрига кўра, тиббий суғурта сотиб олишга пули бўлмаган Ўрта Осиёлик мигрантлар Россияга келишдан воз кечади ёки ушбу қонунни айланиб ўтиш йўлини излайди.\nТОШКЕНТ, 16 мар — Sputnik, Мария Шелудякова. Россия Соғлиқни сақлаш вазирлиги Россияга келаётган барча чет элликларга мажбурий тиббиёт суғурта полиси олишни таклиф қилмоқда. Ҳозир ушбу қонун лойиҳаси муҳокама қилинмоқда, кучга кирган тақдирда, у ўн миллиондан ортиқ чет эл фуқароларининг ҳаётига таъсир кўрсатади.\nРоссия Соғлиқни сақлаш вазирлиги таклиф қилган тиббий суғурта қоплайдиган маблағи 2 млн рублдан ортиқ бўлиб, тез ёрдам хизмати кўрсатишни ўз ичига олган бўлиши керак. Cуғурта компаниялари фикрича ушбу полис нархи 10 минг рублдан қиммат бўлади.\nРоссия қонунчилигига биноан, Россияда ишлаётган мигрантлар ҳозир ҳам тиббий суғуртага эга бўлиши керак, лекин унинг қиймати ва муддати аниқ белгиланмаган. Патент асосида ишлаётган МДҲ фуқаролари тиббий суғуртага ўртача нархи 5,5 минг рублни ташкил қилади.\n"Добрососедство" халқаро алоқаларни ривожлантириш фонди директори Юрий Московский, Sputnik ка хабар беришича, бундай чоралар катта муаммоларга олиб келади, чунки “ойига 20 минг рубл ойлик олаётган одам учун 10 минг суғурта пули тўлаш амри маҳол бўлади”, — деди у.\n“Ҳар бир нарса мантиқ чегарасида бўлиши керак. Ушбу қонун туфайли улар ё Россияга келишдан воз кечади ёки қонунни айланиб ўтиш йўлини излайди”, — деди миграция эксперти.\nМосковскийнинг фикрига кўра, ушбу чоралар “энг камбағал аҳоли ҳисобидан” давлат бюджетини тўлдиришга қаратилган. Бундай ҳатти ҳаракатлар Россияда ишлаётган фуқароларнинг ойлиги пастлигининг сабабидир. “Бу мигрантлардан сурбетларча фойдаланиш. Менимча бу нотўғри”, — деди у.\nЭкспертнинг фикрига кўра, Россияда ишлаётган мигрантлар, уларнинг барчасида тиббий полис бўлишига қарамасдан, камдан-кам ҳолларда ундан фойдаланишади.\n“Мигрантларнинг асосий қисми асосан иш билан машғул ва камдан-кам ҳолларда шифокорга мурожаат қилишади. Бу маънода, улар россияликларга ўхшайди — касаллик йиқитмагунча ишлайверишади. Ҳаммаси қонун тафсилотларига боғлиқ. Айни вақтда ушбу қонун айнан қандай мигрантларга таалуқли эканлиги ҳам номаълум”, — деди Московский\nРоссия Федерал Миграция хизмати хабарига кўра 2016 йилнинг 4 март ҳолатига Россия ҳудудида 348 минг Қирғизистон, 863 минг Тожикистон, 625 минг Қозоғистон, 24 минг Туркманистон ва 1,7 млн Ўзбекистон фуқаролари бор. Экспертлар фикрига кўра – 10 минг сўм Ўрта Осиё мамлкатларидан келган мигрантлар учун катта маблағ.\n12:27 Ўзбекистонда ишсизлик даражаси маълум қилинди


ИнтерФУТБОЛ :: ЎФАнинг навбатдаги Ҳисобот-сайлов Конгресси бўлиб ўтди\n25 сентярь куни Ўзбекистон Миллий Олимпия қўмитаси мажлислар залида Ўзбекистон футбол ассоциациясининг ҳисобот-сайлов конгресси бўлиб ўтди. Тадбир аввалида дастлаб, ЎФА бош котиби Аваз Максумов Ўзбекистон футбол ассоциациясининг сўнгги давр давомидаги фаолияти ҳақидаги ҳисоботини ўқиб эшиттирди.\nШундан сўнг, ҳисобот-сайлов конгресси раиси Ҳабибулла Мирзаханов сўзга чиқиб, 45та аъзо ташкилот ЎФА президенти лавозимига Абдусалом Азизов номзодини илгари сургани, 42та аъзо ташкилот эса ЎФА биринчи вице-президенти лавозимига Равшан Эрматов номзодини кўрсатгани ҳақида маълум қилди ва уларни бу лавозимларга қайтадан сайланганлиги билан табриклади.\nЎзбекистон футбол ассоциациясининг навбатдаги Ҳисобот-сайлов Конгресси бўлиб ўтди. Тадбир аввалида кун тартибига қўйилган масалалар кўриб чиқилди.\nЖахангир Усманов сайланди.


Ниёзхон одамларини нима руҳий тушкунликка тушириб қўйган?\nМуаммолар ечим кутмоқда\n- Қиш ойлари биз учун жуда оғир кечади, - дейди Ниёзхон қишлоғида яшовчи Санам Рўзиева. - Ишлайлик десак иш йўқ. Аёлларимиз фақат пахта терими пайтида иш билан банд бўлади. Масалан, менинг 5 нафар фарзандим бор. Турмуш ўртоғим ёлланма ишчи сифатида бир ойда 750 минг сўм ойлик учун бошқа вилоятларга бориб чўпонлик қилиб келади. Топадиган даромадимиз шу. Энди ўйлаб кўринг, бу пул билан қорнимизни тўйдирамизми, уст-бош оламизми? Бундай ҳолат қишлоқдаги деярли барча хонадонларга бегона эмас. Ҳаттоки бир марта ҳафтада бир қозон қайнатолмайдиган хонадонлар бор. Шу сабабли жуда қийналиб яшаяпмиз.\nНиёзхон қишлоғи Муборак туманининг энг чекка ҳудуди ҳисобланиб, аҳолиси жуда тарқоқ жойлашган. Ушбу қишлоқ Муборак маҳалла фуқаролар йиғини тасарруфига кирса-да, ўзи маҳалла идорасидан 45-50 километр узоқликда. Айни пайтда бу ерда 183 та хонадонда 1290 киши истиқомат қилади. Қишлоқда яшовчи аҳолининг деярли 80 фоизи ишсиз. Бу эса қишлоқ одамларини руҳий тушкунликка тушириб қўйган. Натижада оила боқувчиларининг меҳнатга лаёқати сусайиб, халқ тилида айтганда, беҳафсала бўлиб, ишидан унум, оиласидан файз-барака кетган.\n- Ишлайлик десак, қишлоқда иш йўқ. Деҳқончилик қилиш учун эса сув керак, - дейди Ғ.Янгибоев. - Оғриқли муаммоларимиздан бири маҳалла идораси қишлоғимиздан жуда узоқда жойлашган. У ерга бориб келиш учун йўл кирага 30 минг сўм керак. Бизда эса бу пул қадрли. Шу сабабли муаммомиз бўлса ҳам маҳалла идорасига боролмаймиз. Телефон қилиш учун эса худди қизиқчи айтганидек, томга чиқиш ёки телефонни кўтариб қаерда антенна бор экан, деб ўша ерга чопишимизга тўғри келади. Борига шукур қилиб яшаб келаяпмиз.\nМаълумки, йиллар давомида йиғилиб қолган муаммоларни қисқа муддатда ҳал қилишнинг иложи йўқ. Масалан, ўнта муаммони "жойига чиқиб ўрганиб" кейин ташлаб кетгандан кўра битта катта муаммони ҳал қилган тузук, бизнингча. Ана шундай ечими долзарб бўлган муаммолардан бири бу тиббий хизмат сифати, қишлоқ аҳли бунга бир неча йиллардан буён дуч келмоқда.\n- Қишлоғимиздаги тиббиёт пунктида битта фельдшер ишлайди, - дейди яна бир фуқаро. - Яқинда турмуш ўртоғимнинг қон босими кўтарилиб, тоби қочди, фельдшерни чақирдик. У келишга келдию, биринчи ёрдам кўрсатиш учун унда на бирор дори-дармон, на қон босимини ўлчайдиган асбоб бор экан. Ёрдам кўрсатиш имкони бўлмади. Қишлоғимизга "Кўҳнашаҳар" врачлик пункти хизмат кўрсатиши керак. Агар бирор сабаб билан ҚВП мудирига телефон қилсак, умуман телефонини кўтармайди. Бир неча йилдан буён қишлоғимизда олий маълумотли шифокор ишлашини орзу қиламиз. Лекин бунинг имкони топилмаяпти.\nЮқоридаги мулоҳазалардан шундай хулоса келиб чиқадики, Ниёзхон аҳолисининг катта қисми ижтимоий ҳимояга муҳтож.\n- Ҳар ойда ҚВПдан талабнома асосида дори-дармон оламан, - дейди қишлоқ фельдшери Илҳом Асадов. - Олган дориларим бир ҳафтага ҳам етмайди. Шу сабабли аҳоли кўп сўрайдиган дориларни ўз ҳисобимдан сотиб оламан. Ойлик маошим етмаганлиги сабабли дориларда узилиш бўлаяпти.\nАччиқ бўлса ҳам айтиш керакки, шу пайтгача аксарият фуқароларимиз ҳақиқатан ҳам камбағал эканини кўриб-кўрмасликка, эшитиб-эшитмаганликка олдик. Агар ҳудуддаги оилаларнинг топаётган ойлик даромадини ҳисоб-китоб қиладиган бўлсак, аксариятининг ойлик маоши рўзғор тебратишга етмайди. Натижада кўпгина оилаларнинг электр таъминотидан, солиқдан қарздорлиги юқори.\nҚишлоқ айланар эканмиз, ҳудуддаги уйлар бундан 50-60 йил олдин қурилганлиги ва бугунги кунга келиб ниҳоятда эскириб, кўпгина уй-жойлар яшаш учун яроқсиз аҳволга тушиб қолганини кўрдик. Айрим хонадонларнинг дераза ойналари ўрнида тунука қоплаб қўйилганини кўриб эса, тўғриси, қишлоқ аҳли қандай қилиб ушбу уйларда кўп йиллардан буён сабр-қаноат билан яшаб келаётганига ҳайрон қолдик.\n2017 йилда қурилган мактабда иситиш тизими яхши ишламаганлиги боис синф хоналари совуқ. Табиийки, дарсда ўтирган болалар қалин кийимлар кийиб олишган. Мактабда спорт зали йўқлиги сабабли ўқувчилар жисмоний маданият дарсини синфда ўтириб ўтказишмоқда.\n- Ҳар ёмоннинг бир яхшиси бор, деганларидек, Худога шукур, қишлоқда электр таъминотида муаммо йўқ, - дейди Муборак маҳалла фуқаролар йиғини раиси Толиб Авезов. - Газ баллони бир ойда бир марта тўлдириб берилади. Ичимлик суви эса муаммо. Қишлоқ яқинидан ичимлик суви қувури ўтган. Шундан қишлоққа тортиб келиш учун тегишли ташкилотларга бир неча марта мурожаат қилдик. Лекин натижаси бўлмаяпти.\nМаълумотларга кўра, Қашқадарё вилояти камбағаллик муаммоси бўйича энг оғир ҳудуд ҳисобланади. 700 минг киши камбағал. Бу жами аҳолининг қарийб 21 фоизини ташкил этмоқда. Президентимиз таъкидлаганидек, бу вазиятда Қашқадарёда раҳбарлар бир жойда ўтириши мумкин эмас. Одамларимизни бундай оғир шароитдан қандай чиқариб оламиз, деган саволни ўзига бериши лозим...\nБиз Ниёзхонда бўлган кунимиз Ўзбекистон Республикаси Президентининг вилоят Халқ қабулхонаси мудири Фахриддин Жумаев мазкур қишлоқ аҳолиси билан учрашиб, уларни қийнаётган муаммолар бўйича суҳбатлашди. Мулоқот чоғида аҳоли томонидан бандлик, йўл, соғлиқни сақлаш, ичимлик ва суғориш суви таъминоти, ижтимоий ҳимоя масалалари, мактаб ва мактабгача таълим муассасалари, тадбиркорлик соҳаларидаги фаолият ривожи учун кўмак сўраб йигирмага яқин масала ўртага ташланди.\n- Маълумки, бугун мамлакатимизда аҳоли турмуш фаровонлигини юксалтириш, айниқса, чекка ва олис ҳудудларда яшаётган фуқаролар ҳолидан хабар олиш, муаммоларини жойида ҳал этиш, одамларда адолатга, давлатга ишончни мустаҳкамлаш ва уларни ҳаётдан рози қилиш давлат идоралари, раҳбарлар олдидаги энг устувор вазифага айланди, - дейди Ф.Жумаев. - Шунга асосан биз ҳар бир тумандаги муаммолари кўп олис қишлоқларни суриштириб, уларни ўз оталиғимизга олаяпмиз. Насиб бўлса Ниёзхон қишлоғида биринчи навбатда ишсизликни камайтирамиз, йўлларга шағал тўктириб, тиббий хизматни яхшилаймиз.\nШу куни Фахриддин Жумаев уйда ётиб қолган ногиронлиги бор шахслар ҳолидан хабар олиб, уларга озиқ-овқат маҳсулотлари тарқатди.


Бартра нима сабаб Испаниянинг ЖЧ-2018га борадиган таркибига чақирилмагани ҳақида айтиб ўтди\n24 май, 2018, 10:48\n"Бетис" клуби ҳимоячиси Марк Бартра нима сабаб Испания терма жамоасининг ЖЧ-2018га борадиган таркибига киритилмагани ҳақида ўз фикрини билдириб ўтди.\n“Буни қабул қилиш жудаям оғир. Чунки, мен бу мусобақага бориш учун кўп нарсаларни қурбон қилган эдим. Аммо, терма жамоа даражаси ҳақида гапирадиган бўлсак у ерда жуда кўп кучли футболчилар бор. У ерда элита йиғилган. Мен уларга омад тилайман. Умид қиламанки улар яна бир бор жаҳон чемпионлигини қўлга кирита олишади. Мен бунга ишонаман”, - дейди Бартра.\nЭслатиб ўтамиз, Марк Бартра 2016 йилдан буён терма жамоага чақирилмаяпти.


Пайғамбар алайҳиссаломнинг умумий одоблари ва хос сифатлари — KUKALDOSH.UZ\n15.11.2019 / - Ислом тарихи, Мақолалар\nҚуйида Пайғамбар алайҳиссаломнинг умумий одобларини бирма-бир санаб ўтамиз.\n1. Пайғамбаримиз соллаллоҳу алайҳи васаллам таомланиш, покланиш ва бирор нарса олиш ёки беришда ўнг қўлларини ишлатар эдилар. Истинжо ва шу каби ишларда эса чап қўлларини ишлатар эдилар.\n2. Акса урсалар, юзларини беркитиб, кийимлари билан тўсар эдилар.\n3. Бирор жойда ўтирмоқчи бўлсалар, орқаларини ерга қўйиб, тизза ва болдирларини қўллари билан қучоқлаб, қоринларига ёпиштириб ўтирар эдилар. Гоҳида чап ёнларига таянардилар.\n4. Баъзида масжидда оёқларининг бирини иккинчисининг устига қўйиб, чалқанча ётар эдилар.\n5. Пиёда юрганларида худди тепаликдан тушаётгандек, шижоат ва ғайрат билан юрардилар.\n6. Абу Ҳурайра розияллоҳу анҳу айтадилар: «Мен бир жанозада Набий соллаллоҳу алайҳи васаллам билан бирга бўлдим. Оддий ҳолда юрсам, у зот мендан ўтиб кетардилар. Югурсам, у зотдан мен ўтиб кетар эдим. Мен Расулуллоҳ соллаллоҳу алайҳи васалламдан тез юрадиган инсонни кўрмаганман. Гўёки ер у зот учун текис қилиб қўйилгандек. Биз юришда ўзимизни қийнар эдик, Расулуллоҳ соллаллоҳу алайҳи васаллам эса хотиржам юрардилар.\n7. У зот соллаллоҳу алайҳи васаллам гўзал тилакли сўзларни яхши кўрардилар. Бирор юмуш учун йўлга чиқсалар, «Эй тўғри йўлда борувчи» ёки «Эй муваффақият топувчи» деган гўзал сўзлар эшитишни ёқтирардилар. Бир куни бир саҳобийдан ёқимли сўз эшитдилар, ўша сўз Расулуллоҳ соллаллоҳу алайҳи васалламга хуш ёқди. Кейин ана шу сўзни айтган саҳобийга: «Биз сенинг оғзингдан гўзал сўзингни эшитдик», деб мамнуниятларини изҳор қилдилар.\n8. Расулуллоҳ соллаллоҳу алайҳи васаллам бирор нарсадан хурсанд бўлсалар, юзлари ойнинг бир парчасидек ёришиб кетарди.\n9. Агар ғазаблансалар, муборак юзлари қизариб кетарди. Бирор нарсани ёқтирмасалар, юзларидан билинар эди. Агар ўша нарса жиддий тус олса, соқолларини кўп ушлар эдилар.\n10. Пайғамбар алайҳиссалом хунук исмларни ёмон кўрар, уларни чиройли исмларга ўзгартирар эдилар. Бир куни ҳузурларига Осия (Исёнкор) исмли бир аёл келди. Расулуллоҳ соллаллоҳу алайҳи васаллам унга: «Сенинг исминг Жамила (Гўзал) бўлсин», дедилар. Осий исмли саҳобалардан кўпларининг исмини Абдуллоҳга ўзгартирган эдилар.\n11. Расулуллоҳ соллаллоҳу алайҳи васаллам қасам ичсалар: «Йўқ, қалбларни айлантирувчи Зотга қасамки», дер эдилар. Яна баъзан: «Жоним қўлида бўлган Зотга қасамки…» деб айтардилар. Гоҳида эса: «Йўқ, Аллоҳга истиғфор айтаман», дер эдилар.\n12. Расулуллоҳ соллаллоҳу алайҳи васаллам саҳобалари билан бирор жойда йиғилиб ўтириб, кейин турмоқчи бўлсалар: «Субҳанакаллоҳумма ва биҳамдик, ашҳаду аллаа илааҳа илла ант, астағфирука ва атуубу илайк», деб дуо ўқир эдилар ва: «Бу дуо йиғинда бўладиган нарсаларга (баъзи хато-камчиликларга) каффоратдир», деб қўярдилар.\nДуонинг маъноси: «Аллоҳим, Сен нуқсон сифатларидан буткул пок Зотсан, Сенга ҳамду сано бўлсин! Гувоҳлик бераманки, Сендан бошқа илоҳ йўқ.Сенга истиғфор айтиб, тавба қиламан»).\n13. У зот соллаллоҳу алайҳи васаллам оддий юнгдан тўқилган кийим кияр, баъзан ямоқ солинган оёқ кийимида юрардилар.\n14. Дағал матоли кийим кияр, шабаъ тановул қилар эдилар. Анас розияллоҳу анҳу айтадилар: «Биз Ҳасан розияллоҳу анҳудан: «Шабаъ нима?» деб сўрадик. У: «Арпанинг қаттиқ тури, уни фақат бир қултум сув ичибгина томоқдан ўтказиш мумкин», деб жавоб берди».\n15. Расулуллоҳ соллаллоҳу алайҳи васаллам янги кийим киядиган бўлсалар, уни жума куни кияр эдилар ва кияётганда: «Аллоҳумма, лакал ҳамду камаа касавтанийҳи. Асъалука хойроҳу ва хойро маа суниъа лаҳу ва аъуузу бика шарроҳу ва шарро маа суниъа лаҳу», деб дуо ўқирдилар.\nДуонинг маъноси: «Аллоҳим, бу кийимни менга кийдирганинг учун Сенга ҳамдлар бўлсин! Сендан унинг яхшилигини ва унинг учун яратилган яхшиликни сўрайман. Сендан унинг ёмонлигидан ва унинг учун яратилган ёмонликдан паноҳ сўрайман».\n16. У зот соллаллоҳу алайҳи васалламнинг кумуш узуклари бор эди. Унга «Муҳаммадур Расулуллоҳ» деб нақш солинган эди («Муҳаммад» сўзи бир қаторга, «Расул» бир қаторга ва «Аллоҳ» лафзи яна бир қаторга ёзилган эди). Расулуллоҳ соллаллоҳу алайҳи васалламдан кейин бу узук ҳазрати Абу Бакрга, кейин ҳазрати Умар розияллоҳу анҳуга, сўнгра ҳазрати Усмон розияллоҳу анҳуга ўтди. Охири Усмон розияллоҳу анҳунинг қўлларидан Арийс қудуғига тушиб кетди. Пайғамбар алайҳиссалом узукни ўнг ёки чап қўлларига таққанлари ҳақида турли ривоятлар бор.\n17. У зот соллаллоҳу алайҳи васаллам кўпинча соч-соқолларини хина билан бўяр эдилар. Сочлари ва соқолларини сувлаб кўп тарар эдилар.\n18. Анас розияллоҳу анҳу айтадилар: «Набий соллаллоҳу алайҳи васаллам кечаси ухламоқчи бўлсалар, у зотнинг олдиларига мисвок, таҳорат суви ва тароқ қўйилар эди. Тунда турсалар, мисвок ишлатар, сочларини тарардилар. Сочларини кўп ёғлар эдилар. Кўзгуга қараб: «Алҳамдуллиллааҳиллазий ҳассана холқий ва хулқий ва заана минний маа шаана мин ғойрий. Алҳамдулиллааҳиллазий савваа холқий фа ъадалаҳ ва каррома суурота важҳий ва ҳассанаҳ, ва жаъаланий минал муслимийн», деб дуо қилардилар».\nДуонинг маъноси: «Хилқатимни ҳам, хулқимни ҳам чиройли қилган ва мендан бошқалардаги (кузатиладиган) шармандаликни кетказган Аллоҳга ҳамд бўлсин! Хилқатимни яратиб, уни мутаносиб қилган ва юзимнинг суратини шарафлаб, гўзал қилган ва мени мусулмонлардан қилган Аллоҳга ҳамд бўлсин».\n19. Соқолларининг учидан ва ён қисмидан олардилар, мўйлабларини кесиб, қисқартириб юрар эдилар.\n20. У зот хуш бўйни ёқтирардилар ва: «Менга аёллар ва хушбўйликлар севикли қилинди. Кўзимнинг қувончи эса намозда қилинди», дер эдилар.\n21. У зот мушк ва анбар билан хушбўйланардилар. Лекин Оиша онамиз розияллоҳу анҳо айтганларидек, у зотга увд хушбўйлиги кўпроқ ёқар эди.\nЖамиятда содир бўлаётган оилавий низоларнинг исломий ечимлари


Яқинларим ва дўстларимга омадсизДЕКман... - 25 Июля 2011 - WWW.UZ-DUNYO.COM O'ZBEKONA PORTAL\nГлавная » 2011 » Iyul » 25 » Яқинларим ва дўстларимга омадсизДЕКман...\nЯқинларим ва дўстларимга омадсизДЕКман...\nАссалому алейкум, Сардор ака.\nСайтизни мунтазам кузатиб бораман. Фикрлариз тулик, энг асосийси, кандайдир фалсафий кучли тарбия бор сизда.\nСизни шахс сифатида танимасамда, мана шу тарафларизга чиндан хавас киламан. Оз булсада, хает мактабиз бор.\nЖуда куп ва турфа одамлар билан муомалада буласиз.\nБугун атрофда ичи кора, гийбатчи, хасадгуй, узини авлие санайдиган одамлар роса куплигини айтишимга хожат йук.\n2006 йилда мактабни тугатиб, институтга контракт асосида укишга утганим учун укиелмадим. Акс буганидай, кейинги 3 йил давомида кандайдир омад йук булиб колди. Ана шу 3-4 йилда уртокларим ва хаттоки оила азоларим хам мени омадсизга чикариб, ажратиб куйишди, уртокларим эса боткокка ботган елкамни тепасидан мазгава куйишди. Омадсиз деб кул бериб куришишдан кочишди вактида.\nМен умуман гап кувганим йук. Аллохга шукур айтмай иложим йук, утган йили укишга барибир утдим. Балки, хаетда совуккон булиб яшаганим маъкулмикан?\nУртоларим энди ишларимда жонланишни куришаетгани учун яна хам енишиб пичинг гапларни купайтиришяпти.\nГап кувган балога йуликади деб узимни канча овутмай, хеч тинчланомаяпман.\nЕки мен уларни айримларига(отасини пулига укиган) ухшаб бокиманда бумасдан харакат килаетганимни, одамларга ухшаб пул билан укишга утмаганимни ва хотинга ухшаб канча холаса шунча гийбат килишлари мумкинлигини айтсам тугри буладими?\nЕки уларни хам чакиб олиш йулларини урганишим керакмикан? Кандай килиб?\nФиласофический уткир булиш учун нима килсам булади??\nХакикатан хам, балки, бошкаларга хам шунака мухит ва вазиятдаги маслахат ростдан керакдир...\nУмуман, мана шу утган уша энг емон курган одамимга хам раво курмайдиган 3-4 йилда мана шундай маралъный эврилишларга уралашиб колган синов такдирдаги боримга шукрона айтишим керакдир?\nХозир хам битта : ман хеч ким билан бирга дунега келганим йук ва хеч ким билан бирга кетмайман. Шунинг учун хамма нарса ичимда колиб кетиши шарт. Чунки бу нарсалар манга буюрилган синов деб уйлашни йигиштириб куйсаммикан деб хам уйлаб коляпман. Аслинда бу нарсаларни битта АЛЛОХ биларди.\nУмуман, хаетда кучли булиш учун кучли булиб тугилишдан бошка йул йукми?\nБугунги хаетга тугри келадиган ва амал килса панд емайдиган хакикатан кимматли ва керакли гап айтишингизни умид килиб коламан.\nХаммаси учун ташаккур ва рахмат.\nИложи булса, яхши курган одамим деб тасаввур килиб маслахатизни аямасайиз дегандим.\nКатегория: Статья / Maqola | Просмотров: 560 | Добавил: Ukinch | Рейтинг: 0.0/0\n« Iyul 2011 »


Мактаб ўқувчиси қандай овқатланиши керак? — Biosfera.uz\nКун бўйи тетик ва бардам юриш ҳамда дарс жараёнини пухта ўзлаштириш учун мактаб ўқувчиси аввало соғлом овқатланиши зарур. Негаки болаликдан ўсмирлик ёшига ўтаётган даврда ёш организм ҳам ақлан, ҳам жисмонан тез ривожланади. Яхши овқатланмаган бола дарров толиқади, дарсда узоқ ўтиролмайди. Демак, ота-оналар бу масалага ниҳоятда эътиборли бўлишлари зарур.\nКуни узайтирилган гуруҳ ва ақлий юклама\nБошланғич синф ўқувчилари учун мактабда куни узайтирилган гуруҳлар ташкил этилган. Ота-оналар бундай гуруҳларда қолдирилаётган фарзандларининг овқатланиш тартиби билан албатта қизиқишлари керак.\nМаълумки, бола организми тўғри ривожланишида етарли миқдорда оқсил, ёғ, углевод ва витаминлар бўлиши муҳим аҳамият касб этади. Айниқса, ўқувчи таомномасида кальцийга бой сут ва сут маҳсулотлари, мева ва сабзавотларнинг ўрнини ҳеч нарса билан алмаштириб бўлмайди.\nМактабдаги машғулотлар мобайнида боланинг ақлий юкламаси ортади. Бундай вақтда истеъмол қилинаётган таомнинг витаминларга бой бўлиши жуда муҳим. Сифатли овқат организмда моддалар алмашинувини яхшилайди, иммун тизими ишини тартибга солади, турли юқумли касалликлардан ҳимояланиш қобилиятини оширади.\nЭрталабки нонушта тўйимли бўлса, бола мактабда дарсни ўзлаштиришда толиқиб қолмайди. Шунингдек овқатланишда йил фасллари ва иқлим шароити ҳам ҳисобга олиниши керак. Масалан ёзнинг иссиқ ойларида бола кўп суюқлик йўқотиб, иштаҳаси пасаяди. Шунда унинг кўпроқ суюқликлар (чой, шарбатлар) ичиши, нордон сутли маҳсулотлар ҳамда хўл мевалар истеъмол қилиши мақсадга мувофиқ.\nҚовурилганидан қайнатилгани яхшироқ\nТаомлар асосан ўсимлик ёғида кўп қовурилмасдан тайёрланса, улар таркибидаги фойдали витаминлар сақланиб қолади. Бу эса овқатнинг яхши ҳазм бўлишини ҳам таъминлайди. Димлаб пиширилган ёки узоқ қайнатилган овқатлар кучли қовурилганига нисбатан афзалроқдир.\nБундан ташқари таомнинг кўриниши иштаҳани очадиган ва таъми унга мос равишда мазали бўлгани маъқул. Бир кеча-кундуз давомида бола истеъмол қиладиган овқатнинг хилма-хиллигига эътибор берилса, нур устига аъло нур.\nМактаб ўқувчиси дарсдан ташқари турли машғулотлар давомида ҳам кўп куч сарфлайди. Шуни ҳисобга олиб, ота-оналар фарзандларини овқатлантиришда таомларнинг қувватлилига аҳамият беришлари лозим.\nМева-сабзавотлар билан биргаликда кундалик ёзиладиган дастурхонда турли хил миллий таомларимиз (мошкичири, чучвара, палов, мошхўрда сингарилар) бўлса яхши.\nФастфудлар зарари анчагина\nАксарият мактаб ўқувчилари фастфуд таомларга ружу қўйишгани маълум. Дунё парҳезшунос олимларининг таъкидлашича, бундай таомлар ўта ёғли бўлиши ва жуда тез тайёрланиши туфайли болалар организмида моддалар алмашинувининг бузилишига олиб келади, ҳатто семизликни келтириб чиқаради.\nҚолаверса, ўсиб келаётган ёш организм саломатлиги учун фастфуд таомлар (гамбургер, чизбургер, хот-дог, лаваш сингарилар) ўта зарарли ҳисобланади. Ҳар бир ота-она фарзандларининг кўча-кўйда бундай таомларни истъмол қилишига йўл қўймаслиги керак.\nБунинг устига турли газланган шарбатлар (айниқса кола, пепси, қувватбаҳш ичимликлар) ни сумкаларига солиб кун давомида ичиб юрадиган болалар ҳам кўп. Кейинги йилларда мутахассис олимлар бу сингари ичимликларнинг соғлиқ учун ҳавф туғдириши мумкинлигини айтишмоқда.\nУйда дарс қилиш жараёнида ёки қўшимча машғулотларга қатнаш туфайли бола овқатланиш вақтини кўпинча ўтказиб юборади. Сўнг эса очиқиб, бирданига кўп овқат еб қўяди. Бу ҳолат бола меъдасида таомнинг яхши ҳазм бўлмаслигига олиб келади, оқибатда вазн ортиши, ёғ босиши ва меъда-ичаклар зўриқиб, ҳазм аъзолари иши издан чиқиши рўй беради. Ота-она боланинг овқатланиш тартибини назорат қилиши ва айниқса уйқуга ётиш олдидан унинг ёғли ҳамда бадҳазм овқатларни истеъмол қилишига йўл қўймаслиги зарур.\nШиринлик афзалми ё иссиқ овқат?\nЯна овқатланиш оралиғида ҳар хил ширинликлар (конфет, печенье, пишириқлар, яхна ичимликлар) тановул қилиш ҳам иштаҳа бузилишига олиб келади. Асосий овқат ўрнига ширинликлар ейиш билан кифояланиш туфайли бола организми зарур витаминларга тўйинмасдан қолади, натижада унда камқувватлик рўй бериб, организмида витаминлар ва минераллар танқислиги пайдо бўлади. Бу эса тананинг ҳимоя кучини пасайтириб юборади.\nШундан сўнг ўқувчи бола инфекцион касалликларга чалинувчан бўлиб қолади, иммунитети пастлиги сабабли касаллик тузалиши чўзилади.\nМутахассислар таъкидлашича, ўта иссиқ овқат тановвул қилиш ҳамда кетма-кет совуқ ичимликлар ичиш натижасида ейилган таом қийин ҳазм бўлади, ҳатто меъда-ичакларда турли яллиғланишлар вужудга келиши ҳам мумкин. баъзи ҳолатларда эса ошқозон шиллиқ қаватининг куйишига, бу эса ошқозон-ичакларда турли яллиғланиш жараёнларининг вужудга келиши ҳам мумкин. Отаоналар бундай ҳолатларнинг олдини олишлари муҳим.\nНонушта тўйимли бўлсин\nБаъзи ота-оналар “Бошланғич синфда ўқийдиган болалар нонуштада нима ейишлари керак?” деб сўрашади. Айтиш жоизки, ўқувчи нонуштаси асосан юмшоқ бўтқалар, сутли маҳсулотлар, пишлоқ, тухум, ширин чой, сариёғ ва шунга ўхшаш фойдали маҳсулотлардан ташкил топган бўлиши керак. Дудланган гўшт ва колбасалар тавсия этилмайди.\nКейинги овқатланишда, яъни иккинчи нонуштада гўштли, тухумли таом, мева компоти, қатиқ сингарилар истеъмол қилиниши ёки пишлоқли ва сарёғли бутербродни жемли ёки творогли ширин кулча билан ейиш тавсия этилади. Тушлик янги пиширилган, сифатли, иссиқ овқат ва кечлик эса енгил ҳазм бўладиган таомлар ҳамда мевалардан иборат бўлгани маъқул.\nБола организмининг бир кеча-кундуз давомида қабул қилиши лозим бўлган оқсил, ёғ, углеводларга бўлган эҳтиёжини ҳисобга олган ҳолда овқатланишни тўғри ташкил қилиш талаб этилади. Айниқса ҳайвон оқсиллари, масалан гўшт (мол, товуқ, қуён ва бошқа ҳайвон гўштлари), балиқ, тухум, сут ва сут маҳсулотлари, шунингдек сархил мева-сабзавотларда зарур миқдордаги витаминлар борлиги туфайли, улар бола организмининг яхши ривожланиши учун ниҳоятда зарур.\nМактаб ўқувчисининг қишки таомномасида дуккакли ва углеводли маҳсулотлардан тайёрланган таомлар бўлса фойдали. Кўкламда турли кўкатлардан пиширилган овқатлар бўлиши муҳим. Ёзда ва кузда эса ҳўл меваларга кенг ўрин берилади. Асосийси, бола овқатланишида хилма-хиллик, витаминларнинг мўл-кўллиги, тайёрланган таомнинг янгилиги ва сифатлилиги унинг саломатлигида муҳим ўрин тутади. Буни асло унутмаслик лозим.\n«Педиатрия ва болалар овқатланиши»\nкафедраси мудири, профессор.\nМанба: «Сиҳат-саломатлик» журнали.


Ўзбекистон Республикаси Президенти Шавкат Мирзиёев Саудия Арабистони Подшоҳи Салмон бин Абдулазиз Ол Сауднинг таклифига биноан 2017 йил 21 май куни Ар-Риёз шаҳрида бўладиган араб-мусулмон мамлакатлари ва АҚШ саммитида иштирок этади. Бу ҳақда Ўзбекистон ТИВ матбуот хизмати хабар тарқатди.\nДавлат раҳбарининг Саудия Арабистонига ташрифи доирасида қатор икки томонлама учрашувлар ўтказилиши режалаштирилган. Президент Ар-Риёзда Трамп билан учрашиши мумкин. АҚШ президенти эртага 9 кунлик турнега чиқмоқда ва у 21 май куни Саудия Арабистонида бўлади.\nЭрон ТИВ раҳбари ЕИ, Хитой ва Россия билан ядровий битимни муҳокама қилади\nКим Чен Ин ва Мун Чжэ Ин ўзаро уруш бўлмаслигига ваъда берди


Таъкидланганидек, бугунги кунда юртимизда аҳолининг ижтимоий ёрдамга муҳтож қатламига эътибор ва ғамхўрлик кўрсатишнинг мустаҳкам қонунчилик базаси яратилган ҳамда у давр талабидан келиб чиқиб такомиллаштириб борилаётир. Ўзбекистон Республикасининг Конституцияси, юздан ортиқ норматив-ҳуқуқий ҳужжатлар мазкур соҳадаги саъй-ҳаракатлар кўламини кенгайтиришга хизмат қилмоқда. Жумладан, 2008 йилда қабул қилинган “Ўзбекистон Республикасида ногиронларни ижтимоий ҳимоя қилиш тўғрисида”ги Қонун ногиронларни ижтимоий муҳофазалашга қаратилган ҳуқуқий базанинг мустаҳкам пойдевори саналади.\nДавра суҳбатида Меҳнат ва аҳолини ижтимоий муҳофаза қилиш, Соғлиқни сақлаш, Халқ таълими вазирликлари масъул ходимларининг мазкур Қонун ижроси юзасидан амалга оширилган ишлар ҳақидаги ахбороти тингланди.\nҚайд этилганидек, Меҳнат ва аҳолини ижтимоий муҳофаза қилиш вазирлиги тизимида Ногиронларни реабилитация қилиш ва протезлаш маркази ҳамда минтақавий реабилитация марказлари имконияти чекланган инсонларга тиббий-психологик, ижтимоий, касбий реабилитация хизматини, ҳуқуқий масалалар бўйича эса ҳуқуқшунос маслаҳат ёрдамини кўрсатмоқда. Ҳар йили ушбу муассасаларда ногиронлар комплекс равишда реабилитация муолажаларини олишаяпти.\nСоғлиқни сақлаш тизимида ҳам мазкур Қонунда белгиланган вазифаларни бажариш мақсадида бир қатор ишлар амалга оширилаётир. Чунончи, ногирон болаларга реабилитация хизматлари мунтазам кўрсатиб келинмоқда. Айни чоғда ушбу йўналишда фаолият юритаётган болалар реабилитация марказлари, турли санаторийлар ишини такомиллаштириш борасида зарур чора-тадбирлар кўрилаяпти.\nТадбирда ногирон болаларни мактабгача таълим, умумий ўрта, ўрта махсус, касб-ҳунар таълимига қамраб олиш диққат-эътибордаги масалалардан бири эканлигига урғу берилди. Таъкидланганидек, Халқ таълими вазирлиги тизимида имконияти чекланган болалар учун махсус мактабгача, шунингдек, аҳолига қулайлик яратиш мақсадида кўп тармоқли мактабгача таълим муассасалари ташкил этилган. Имконияти чекланган болалар учун ихтисослаштирилган мактаб ва мактаб-интернатларда ушбу тоифадаги болалар таълим-тарбия олишаётир.\nЯкунда ушбу йўналишдаги ишлар самарадорлигини ошириш, соҳага оид қонунчилик тизимининг тўлиқ ва сифатли ижро этилишини таъминлаш ҳамда бошқа бир қатор масалалар юзасидан тегишли таклиф ва тавсиялар ишлаб чиқилди.\nМазкур рукндаги бошқа мақолалар: « Масофавий назорат дастури\tСоғлом авлод — юрт келажаги »


Сизга қарз беришда рад жавоби берилдими?\nСиз аллақачон ҳамма нарсани тўлагансиз, аммо сизга банкдан қўнғироқ қилиб, қарзни тўлашни талаб қилишмоқдами?\nЗайм олмагансизу, сизга эса тўловни амалга ошириш лозимлиги ҳақида эслатмалар келмоқдами?\nУшбу саволларга жавобларни кредит тарихингиздан топасиз. Кредит тарихи паспорт ёки даромад декларацияси каби муҳимдир. Ушбу ҳужжат асосида банклар кредит бериш ёки бермаслик тўғрисида қарор қабул қилишади. Ҳисоботнинг нархи – ҚҚСни ҳисобга олган ҳолда 550 рублни ташкил қилади.\nҚандай қилиб сотиб олиш мумкин?\nКомпаниянинг исталган офисига келинг\nҲисоботни тақдим этиш бўйича келишувни расмийлаштиринг\nКредит ҳисоботини олинг


«Известия»: «ВКонтакте» ўз месенжерини ишга туширишга ҳозирлик кўрмоқда » Ўзбекистон янгиликлари – Zamin.uz\n«Известия»: «ВКонтакте» ўз месенжерини ишга туширишга ҳозирлик кўрмоқда\nРоссиянинг йирик «ВКонтакте» ижтимоий тармоғи янги протокол устида иш олиб бормоқда. Ахборотларни шифрловчи ушбу протокол фойдаланувчилар ўртасида маълумотлар алмашиш тезлигини оширишга хизмат қилиши мўлжалланган.\nИшлар ниҳоясига етганидан сўнг компания ўзининг хусусий месенжерини ишга туширишни режалаштирмоқда, дея хабар берди «Известия».\nМаълумотларга кўра, месенжер мобил илова кўринишида iOs ва Android операцион системалари, шунингдек, Windows ва MacOS ўрнатилган компьютерлар учун тақдим этилади.\n“Ҳақиқатдан ҳам, биз иловаларимиз тезлигини ошириш ва фойдаланувчилар маълумотларининг хавфсизлигини юқори даражада таъминлаш учун янги мобил протокол устида иш олиб бораяпмиз”, - дея хабар берди ижтимоий тармоқ операцион директори Андрей Рогозов.\nТаъкидланишича, янги протокол ҳам ижтимоий тармоқнинг ичида, ҳам алоҳида дастур кўринишида тақдим этилади\n18:54 «ВКонтакте» ўз мессенжерини ишга туширди\n10:49 «ВКонтакте» ёзда ўз мессенжерини ишга туширади\n12:33 “ВКонтакте” ижтимоий тармоғида фойдаланувчилар ўз хусусий интернет-дўконига эга бўлди\n00:56 "ВКонтакте" Instagram билан рақобатлашувчи Snapster иловасини тақдим этди


Европалик сиёсатчилар Саркозини танқид қилмоқда\n24 январ 2021, Тошкент вақти: 11:34\nНиколя Саркози сайловнинг биринчи босқичида 27 фоиз овоз олиб, Франсуа Олландга ҳозирча ютқазиб турибди. Олдинда иккинчи босқич.\nЕвропанинг баъзи сиёсатчилари Франция президенти сайловида ашаддий ўнгчилар муваффақиятга эришганидан ташвиш билдирди.\nУльтраўнгчи “Миллий жабҳа” лидери Марин Лё Пен сайловнинг биринчи босқичида 18 фоиз овоз олди ва бу номзодлар орасида учинчи ўрин деганидир.\nФранция президенти сайловининг иккинчи босқичига Социалистик партиядан номзод Франсуа Олланд ва амалдаги давлат раҳбари Николя Саркози чиқди.\nДастлабки натижаларга кўра, якшанба куни ўтказилган сайловининг биринчи босқичида Олланд 28,7 фоиз, Саркози эса 27 фоиз овоз олган.\nГермания канцлери Ангела Меркелнинг вакили Марин Лё Пен эришган натижани ташвишлантирувчи натижа, деб атади.\nЛюксембург ташқи ишлар вазири Жан Ассельборн эса, ультраўнгчилар муваффақиятини иммиграция қоидаларини кучайтириш ва Шенген зонасини ислоҳот қилиш ҳақида кўп гапирган Саркози йўл қўйган хатолар маҳсули, деб атади.\nШвеция ташқи ишлар вазири Карл Бильдт эса, “очиқ жамият ва очиқ Европага қарши” қаратилган қарашларнинг хавфли эканлигидан огоҳлантирди.\nФранция президенти лавозимига жами 10 номзод даъвогарлик қилаётганди.\nПрезиденти сайловининг иккинчи босқичи шу йил 6 май куни ўтказилади.


18:47 / 18.07.2021 | Mirzohid | 679\nАссалому алайкум! Аввало вазиятни тушунтирсам. Ота она хақларини яхши тушунаман аммо оилада баъзи холатлар бўлади яни... бизни уйда келинлар ота-онасидан телефон орқали хол-ахвол сўраш учун хам қайнонадан рухсат сўралади эрининг рухсати ахамиятсиз. Ва яна аёли хомиладор пайтида бир нарсани ейишни хохласа эрига айтса қайнонани бундан ғазаби қўзийди ва бу уйда мен қаёнанаманми мендан сўралади хамма нарса дейди. Баъзида егиси келган нарсаларни қайнонага айтиш хижолатли агар эри олиб келса жанжал бўлади "эр хотин тилинг битта қилиб иш бажаришябсан" деб урушади. Вахоланки эр хотини егиси келган нарсаларни хамма учун олиб дастурхонга олиб келиб оила даврасига қўяди шунда хам жанжал. Шунинг учун баъзида ота эшимга 1 ойда бир бориб онамга айтаман егим келган нарсани. Энди савол: Аёлга жавобгар шахс сифатида эр киши деб биламан шундан келиб чиқиб келин оиладаги икир чикирларгача қайнонасидан рухсат сўраш керакми? Эрини рухсати етарли бўлган холатларда хам ота уйига бориш,уларга телефон қилиш, келинга бирор нарса эри олиб бериши булар хотин кишини эри томонидан нафақаси эмасми? Шуларга хам қайнона розилиги керакми?\n– Ва алайкум ассалом! Шариатда ҳамманинг ҳаққи ва вазифа, мажбуриятлари белгилаб қўйилган. Шариатга мувофиқ сиз эрингизга итоат қилиб, розилигини олишингиз керак. Эрингиз эса фарзанд сифатида ота-онасига итоат қилиб, розилигини олиши керак. Сиз ҳар бир ишда қайнонангизга итоат қилишингиз шарт эмас. Аммо шариатдаги сизнинг ҳақларингиз поймол қилинмаган ҳолда, қайнонангизни айтганларини эрингизни розилиги учун қилсангиз, бу мурувват бўлади. Бунинг мукофотини оласиз. Келажакда сизга ҳам келинларингиз шундай мурувват қилади. Лекин сизнинг ҳақларингиз бузилиб, зулм қилинса бўлмайди. Ўзингиз ва эрингизнинг ҳақлари ва вазифаларини яхши ўрганиб олишингиз учун шайх Муҳаммад Содиқ Муҳаммад Юсуф раҳимаҳаллоҳнинг “Бахтиёр оила” китобларини олиб ўқинг ва унга амал қилишга ҳаракат қилинг. Сабрли бўлишга уринингю Зеро Аллоҳ таоло сабрлиларни яхши кўради. Валлоҳу аълам!\nИдда вақтида сафар\nИслом динимизда Эр ва Ҳотин орасида бўладиган жинси алоқа\nНикох, фарзанд ва сунъий уруглантириш\nҲомила аёлга яқинлик қилиш ҳақида